hotchpotch/miracl-hf-unified huggingface dataset:
ఆంగ్లో-అమెరికా
ఆంగ్లో-అమెరికా  అమెరికా ఖండంలో ఆంగ్లం ప్రధాన భాషగా కలిగి బ్రిటిష్ సంస్కృతి మరియు బ్రిటిష్ సామ్రాజ్యం యొక్క చారిత్రక, జాతి, భాషా మరియు సాంస్కృతిక ప్రభావం ఉన్న ప్రాంతం.  అమెరికా ఖండం లో రొమాన్స్ భాషలు (స్పానిష్, పోర్చుగీస్ మరియు ఫ్రెంచ్) ఎక్కువ గా ప్రాచుర్యంలో ఉన్న ప్రాంతాల్ని లాటిన్ అమెరికా అంటారు.
"ఆంగ్లో-అమెరికా" పదం తరచుగా యునైటెడ్ స్టేట్స్ మరియు కెనడా లకు వాడుతారు. ఇవి ఉత్తర అమెరికాలో అత్యధికంగా ఇంగ్లీషు భాష మాట్లాడే దేశాలు ఇతర ప్రాంతాలైన బ్రిటిష్ వెస్ట్ ఇండీస్, బెలీజ్, బెర్ముడా మరియు గయానా లలో ఆగ్లోఫోన్ కరేబియన్ కూర్పు ఉంటుంది. కెనడాలో ని ఫ్రాంకోఫోన్ రాజ్యాలైన క్యూబెక్, అకాడియా మరియు కొచ్రానే జిల్లాలోని ప్రాంతాలను కొన్ని సార్లు సంస్కృతి, ఆర్థిక, భౌగోళిక, చారిత్రిక మరియు రాజకీయ కారణాల వల్ల ఆంగ్లో-అమెరికా గా పిలుస్తారు. యునైటెడ్ స్టేట్స్ లోని యూనీ కార్పొరేటెడ్ టెర్రిటరీ హోదా ఉన్నందున స్పానిష్ భాష మాట్లాడే "ప్యూటో రికో" ను కూడా ఆంగ్లో-అమెరికన్ గా వ్యవహరిస్తారు. దీనికి విరుద్ధంగా, సింట్ యుస్టాటియస్, సింట్ మార్టెన్, మరియు సాబాలను సాధారణంగా ఆంగ్లో-అమెరికాలో చేర్చలేదు.
కల్కి కృష్ణమూర్తి
రామస్వామి అయ్యర్ కృష్ణమూర్తి (1899 సెప్టెంబరు 9 – 1954 డిసెంబరు 5), "కల్కి" కలం పేరుతో సుపరిచితుడు. అతడు తమిళ రచయిత, జర్నలిస్టు, రచయిత, విమర్శకుడు మరియు భారత స్వాతంత్ర్య సమరయోధుదు.
ఆయనకు మహావిష్ణువు 10 వ అవతారంగా భావిస్తున్న కల్కి పేరును పెట్టారు. అతడి రచనలలో 120 లఘు కథలు, 10 నవలలు, 3 చారిత్రిక ప్రేమ కథలు, సంపాదకీయాలు మరియు రాజకీయ రచనలు ఉన్నాయి. అనేక వందల సంఖ్యలో సినిమా మరియు సంగీత సమీక్షలున్నాయి. 
అతడి తండ్రి రామస్వామి అయ్యర్. అతని తండ్రి మద్రాసు ప్రెసిడెన్సీ లోని పాత తంజావూరు జిల్లాకు చెందిన పుట్టమంగళం జిల్లాలో అకౌంటెంట్ గా పనిచేసేవాడు. అతడు ప్రాథమిక విద్యను తన స్వంత గ్రామంలో, ఉన్నత విద్యను మాయావరం లోని మ్యునిసిపల్ హైస్కూల్ లో 1921లో పూర్తి చేసాడు. పాఠశాల విద్యను పూర్తి చేసిన తరువాత 1921 లో మహాత్మా గాంధీ ఆధ్వర్యంలో జరుగుతున్న సహాయనిరాకరణోద్యమంలో పాల్గొన్నాడు.
1923 లో అతడు "నవశక్తి" పత్రికకు సబ్-ఎడిటర్ గా చేరాడు. ఆ పత్రిక ప్రముఖ స్వాతంత్ర్య సమరయోధుడు మరియు తమిళ పండితుడు "తిరు వి.కళ్యాణసుందరం" ద్వారా నడుపబడుతుండేది. కృష్ణమూర్తి రాసిన మొదటి పుస్తకం 1928 లో ప్రచురింపబడినది. 1928 లో నవశక్తి ని వదలి రాజగోపాలచారితో కలసి సేలం జిల్లాలోని తిరుచెన్‌గొడెలోగల మహాత్మాగాంధీ ఆశ్రమంలో గడిపాడు. అచట తమిల జర్నల్ "విమోచనం" కు ఎడిటింగ్ చేసేవాడు. 1931 లో అతడు మరల ఆరు నెలల పాటు జైలు శిక్ష అనుభవించాడు. తరువాత సంవత్సరం ఎస్.ఎస్.వాసన్ ద్వారా నడుపబడుతున్న "ఆనంద వికటన్" అనే హాస్య వార పత్రికలో చేరాడు.
అతడు "కల్కి", "రా.కి", "తమిళ్ తెన్ని", "కర్ణాటకం" వంతి కలం పేర్లతో రాసేవాడు. వికటన్ పత్రిక అతడు రాసిన అనేక లఘు కథలు మరియు నవలలను ప్రచురించింది. 1941లో అతడు "ఆనంద వికటన్" ను వదలి మరల స్వాతంత్ర్యోద్యమంలో పాల్గొన్నాడు. జైలు శిక్ష అనుభవించాడు.
జైలు నుండి విడుదలైన తరువాత మూడు నెలల తరువాత "కల్కి" పేరుతో పత్రికను ప్రారంభించాడు. ఈ పత్రికకు అతడు 1954, డిసెంబరు 5 న తాను మరణించే వరకు సంపాదకునిగా కొనసాగాడు. చారిత్రాత్మక కల్పనా రచనలలో కృష్ణమూర్తి సాధించిన విజయం అసాధారణమైనది. అక్షరాస్యత స్థాయి తక్కువగా ఉన్న సమయంలో ఆంగ్లంలో చదువుకున్న తమిళులు తమిళంలో ఉన్న రచనపై ఆకర్షితులైనారు. దీని ఫలితంగా "కల్కి" యొక్క సర్క్యులేషన్ 71,000 కాపీలను చేరినది. ఇది దేశంలో అత్యధిక సర్క్యులేషన్ గల వార పత్రికగా గుర్తింపు పొందింది.
కల్కి ఎం.ఎస్.సుబ్బలక్ష్మి నటించిన సినిమా "మీరా" కు కథ మరియు సంభాషణలు రాసాడు.
ఆతడు గాంధీజీ రాసిన "మై ఎక్స్‌పెరిమెంట్స్ విత్ ట్రూత్" ను తమిళంలో అనువదించి "సత్య సోతానై" గా ప్రచురించాడు. 
కల్కి "ఆలాయ్ ఓసయ్" నవలను 1948-49 లలో కల్కి పత్రికలో సీరియల్ రూపంలో ప్రచురించాడు. దీనిని 1963 లో పుస్తకంగా ప్రచురించాడు. ఈ నవలకు 1956లో సాహిత్య అకాడమీ పురస్కారం లభించింది. ఈ నవలలో భారత సమాజంలో వివిధ ఒడిదుడుకులను తెలియజేయడం ద్వారా ఆ కాలంలో ప్రజలపై ప్రభావం చూపింది.
అతని ఇతర నవలలు "త్యాగ భూమి" మరియు "కల్వనిన్ కడలి". ఈ రెండూ కూడా సినిమాలుగా నిర్మిపబడ్డాయి. త్యాగభూమిలో ఉప్పు సత్యాగ్రహం, మహిళా హక్కులు మరియు అస్కృశ్యతను గూర్చి తెలియజేసాడు. ఈ నవల "ఆనంద వికటన్" పత్రికలో సీరియల్ గా ప్రచురితమైనైది. అదే కాలంలో సినిమాగా కూడా నిర్మితమైంది. కల్కి రాసిన అన్ని నవలలు మొదట సీరియల్ రూపంలోను తరువాత పుస్తకం రూపంలోను వచ్చాయి.
అతడు 1954 డిసెంబరు 5 న తన 55వ యేట టి.బి వ్యాధితో మరణించాడు. కల్కి పత్రిక 1954 డిసెంబరు 5 న ప్రచురించిన ప్రత్యేక సంచికలో శారదాదేవి గురించి అతడు రాసిన చివరి సంపాదకీయం ప్రచురింపబడినది.
అవంతిక వందనపు
అవంతిక వందనపు ఒక నటి, నటి, నాట్యకారిణి, గాయకురాలు, మోడల్, సంధానకర్త. తను కాలిఫోర్నియా, అమెరికా సంయుక్త రాష్ట్రాలకి చెందినది. ఆమె జూన్ 2014 లో జరిగిన జీ టీవీ రియాలిటీ కార్యక్రమం "డ్యాన్స్ ఇండియా డ్యాన్స్ లిటిల్ మాస్టర్స్ ఉత్తర అమెరికా"లో తన ప్రదర్శనకి పేరు గాంచింది. ఆమె ఆ కార్యక్రమములో రెండవ విజేతగా నిలిచింది. ఐదేళ్ల వయసులో డ్యాన్స్ ప్రాక్టీస్ ప్రారంభించిన అవంతిక.. కూచిపూడి, కథక్, జాజ్, ఇండియన్ కాంటెపరరీ డ్యాన్సులన్నీ నేర్చుకుంది. బొమ్మలు కూడా గీస్తుంది.
అవంతిక వందనపు యూనియన్ సిటి, కాలిఫోర్నియా, అమెరికా సంయుక్త రాష్ట్రం లో జన్మించింది. ఆమె తల్లితండ్రులు భారత దేశానికి చెందినవారు. ఆమె ఒకప్పటి స్టార్ హీరోయిన్ మీనా కూతురు. ఆసక్తికరమైన విషయం ఏంటంటే.. మీనా కూడా చైల్డ్ ఆర్టిస్ట్‌గా తమిళ సినిమా ద్వారానే పరిచయ మయ్యింది. అప్పుడామె వయసు ఆరేళ్లు. బేబీ నైనిక అమ్మ కంటే రెండేళ్ల ముందు చైల్డ్ ఆర్టిస్ట్‌గా తెరంగేట్రం చేసింది.
అవంతిక తన ఐదవ ఏటనుండే నాట్యంతో తన కళా వృత్తిని మొదలు పెట్టింది. మొదటగా తను సెమీ క్లాసిక్ నృత్యంలో శిక్షణ పొందింది. తదుపరి దక్షిణ భారత సంప్రదాయ నృత్యంలో ఒకటైన కూచిపూడిని తన ఏడవ ఏట నుండి నేర్చుకోవడం మొదలు పెట్టింది. అవంతిక పలు నృత్య ప్రదర్శన పోటీలలో పాల్గొన్నది. 2012 సంవత్సరంలో ATA స్టార్ డాన్సర్ పురస్కారాన్ని పొందింది. 2014 సంవత్సరంలో జీ టీవీ మొదటి ఉత్తర అమెరికా ఎడిషన్ "డ్యాన్స్ ఇండియా డ్యాన్స్ లిటిల్ మాస్టర్స్"లో అవంతిక ద్వితియ స్థానంలో నిలిచింది. 2015 సంవత్సరంలో రెండు తెలుగు చలన చిత్రాలలో నటించుటకు ఒప్పుకొనడం ద్వారా తెలుగు చలన చిత్ర పరిశ్రమలోకి వచ్చింది. ఆమె 2016 లో విడుదలైన 14 రీల్స్ ఎంటర్‌టైన్‌మెంట్ వారి కృష్ణ గాడి వీర ప్రేమ గాథ చిత్రంలో చుట్కీ పాత్రకు ఎంపికైనది. కానీ షెడ్యూల్ కుదరకపోవడం వలన తను ఆ చిత్రంలో నటించలేదు. అధికారికంగా మహేష్ బాబు, కాజల్, సమంత, ప్రణీత నటించిన బ్రహ్మోత్సవం చిత్రం ద్వారా తెలుగు చిత్ర పరిశ్రమకి బాలనటిగా పరిచయమయ్యింది. బ్రహ్మోత్సవం చిత్రం చిత్రీకరణ 2015 సెప్టెంబరు 16 న మొదలైంది. తదుపరి చంద్రశేఖర్ యేలేటి చిత్రం మనమంతాలో నటించింది. గోపి చంద్ చిత్రం ఆక్సిజన్ లో ఒక పాటలో చిన్న పాత్ర చేసింది. తదుపరి నాగ చైతన్య, శ్రుతీ హాసన్ చిత్రం ప్రేమమ్లో తృతీయ కథానాయకి (మడోన్నా సెబాస్టియన్) యుక్త వయసు పాత్రలో నటించింది. అవంతిక అభిషేక్ పిక్చర్స్ చిత్రంలో నటించుటకు ఒప్పుకున్నది.
మార్చి 2016 లో అవంతిక "స్వేచ్ఛ" అనే లఘు చిత్రంలో నటించింది. ఈ లఘు చిత్ర దర్శకుడు "రాజ్ శివసథాని". "చదువుకోవలసిన పసి పిల్లలను పనివాళ్లుగా మార్చకండి. బడికి వెళ్లాల్సిన వయసులో బాల కార్మికులను చేయకండి" అనే ఇతివృత్తంతో రూపొందిన షార్ట్ ఫిల్మ్ "ప్రజా హక్కు"లో అవంతిక వందనపు ప్రధాన పాత్రలో నటించింది. బాలికల విద్య, హక్కులు, కూచిపూడి నాట్య ప్రాముఖ్యతను చర్చించిన ఈ షార్ట్ ఫిల్మ్ యూట్యూబ్‌లో నెటిజన్లను ఆకట్టుకుంటోంది.
చౌదర్‌గూడెం మండలం
చౌదర్‌గూడెం,తెలంగాణ రాష్ట్రం, రంగారెడ్డి జిల్లాకు చెందిన ఒక మండలం.
ఈ మండలంలో 17 రెవెన్యూ గ్రామాల ఉన్నాయి. ఇది షాద్‌నగర్  రెవెన్యూ డివిజను పరిధిలో ఉంది.
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా చౌదర్‌గూడెం మండలాన్ని (0+17) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
శివరావు బెనెగల్
శివరావు బెనెగల్ ప్రముఖ పాత్రికేయుడు, రాజకీయ నాయకుడు, మరియు రచయిత. 1967 లో పద్మభూషణ్ పురస్కార గ్రహీత. భారతదేశానికి బ్రిటిష్ ప్రభుత్వం స్వాతంత్ర్యం ప్రకటించినపుడు ఆ వార్తను ది హిందూ పత్రిక తరపున కవర్ చేసిన విలేకర్లలో ప్రముఖుడు ఈయన.ఈయన స్వస్థలం కర్ణాటకలోని మంగళూరు. "మాంచెస్టర్ గార్డియన్" అనే ఆంగ్ల పత్రికకు కూడా సేవలందించాడు. స్వతంత్ర భారత నిర్మాణానికి తన వంతు కృషి చేశాడు.
శివరావు బెనెగల్ 26 ఫిబ్రవరి 1891 న కర్ణాటక లోని మంగుళూరులో జన్మించాడు. ఆయన తండ్రి బి. రాఘవేంద్రరావు వైద్యుడు. శివరావు మద్రాసు ప్రెసిడెన్సీ కళాశాలలో చదువుకున్నాడు. అనీబిసెంట్, దివ్యజ్ఞానసమాజం భావనలకు ఉత్తేజితుడై పాత్రికేయ వృత్తిలోని ప్రవేశించాడు.
ఆయన భార్య "కిట్టీ వెర్సియాండీ" ఆస్ట్రియా దేశస్థురాలు.
ముందు గాంధీజీని ఆరాధించినా ఆయన ఉద్యమ క్రమంలో తీసుకున్న కొన్ని ఎత్తుగడలను వ్యతిరేకించాడు. పాత్రికేయ వృత్తిలో ఉంటూనే కార్మిక రంగంలో కూడా పని చేశాడు. అంతర్జాతీయ కార్మిక సంస్థలో విజయలక్ష్మీ పండిట్, బాబూ జగ్జీవన్‌రామ్‌లతో కలసి పని చేశాడు. 1947, 1948, 1949, 1950 సంవత్సరాలలో భారతదేశం నుంచి ఐక్యరాజ్య సమితి జనరల్‌ అసెంబ్లీకి వెళ్లిన భారత ప్రతినిధుల బృందానికి నాయకత్వం వహించాడు. రాజ్యాంగం అవతరించిన తరువాత ఏర్పడిన ప్రతిష్టాత్మక తొలి లోక్‌సభకు శివరావ్‌ దక్షిణ కెనరా నుంచి ఎన్నికయ్యాడు. తరువాత 1957 నుంచి 1960 వరకు రాజ్యసభకు ప్రాతినిథ్యం వహించాడు. తరువాత పార్లమెంటుకు వెళ్ళలేదు. తరువాత తన జీవితానుభవాలను గ్రంధస్తం చేయడం మొదలు పెట్టాడు. సోదరుడు బెనెగల్ నరసింగరావ్ తో కలిసి భారతరాజ్యాంగ నిర్మాణక్రమం అన్న గ్రంథాన్ని సంకలనం చేశాడు. సిరిల్‌ హెన్రీ ఫిలిప్స్, మేరీ డొరీన్‌ వెయిన్‌రైట్‌లు రూపొందించిన "భారతదేశ విభజన:విధానాలు, దృక్పథం 1935–47" అన్న గ్రంథ రచనలో తోడ్పడ్డాడు. ఆయన రాసిన చివరి గ్రంథం 1972 లో వెలువడిన "భారత స్వాతంత్య్ర సమర యోధులు: కొందరు మహోన్నతులు".
గౌరీ
గౌరీ 2004, సెప్టెంబరు 3న విడుదలైన తెలుగు చలన చిత్రం. బివి రమణ దర్శకత్వం వహించిన ఈ చిత్రంలో సుమంత్, ఛార్మీ కౌర్, నరేష్, కౌసల్య, అతుల్ కులకర్ణి, వేణుమాధవ్ ముఖ్యపాత్రలలో నటించగా, కోటి సంగీతం అందించారు.
రాఘవయ్య (నటుడు)
రాఘవయ్య తెలుగు సినిమా నటుడు. 50 ఏళ్ళకుపైగా సినిమా నటుడిగా కొనసాగాడు. ఈయన కుమారుడు బెనర్జీ కూడా తెలుగు సినీ పరిశ్రమలో గుర్తింపు పొందిన నటుడు.
రాఘవయ్య దాదాపు 50 ఏళ్లుగా ప‌రిశ్ర‌మ‌లో న‌టుడిగా కొనసాగాడు. మ‌ద్రాసులో వేళ్లూనుకున్న తెలుగు సినిమా, అట్నుంచి హైద‌రాబాద్ షిఫ్ట్ అయిన క్ర‌మంలోనూ సినీరంగంలో న‌టుడిగా కొన‌సాగాడు. బ్ర‌హ్మ‌చారి అనే సినిమాతో కెరీర్ ప్రారంభించిన ఆయ‌న‌ వంద‌లాది చిత్రాల్లో న‌టించారు.
టాలీవుడ్‌లో ప‌లువురు సీనియ‌ర్ న‌టులతో ప‌నిచేసిన రాఘ‌వ‌య్య వీరాంజ‌నేయ‌, క‌థానాయ‌కుడు, య‌మ గోల చిత్రాల్లో న‌టించారు. ఈనెల 2018, ఏప్రిల్ 20న మ‌హేష్ బాబు కథానాయకునిగా విడుదలవనున్న భ‌ర‌త్ అనే నేను చిత్రంలోనూ ఆయ‌న ఓ పాత్ర‌లో న‌టించారు. టాలీవుడ్‌లో ఎన్టీఆర్, ఏఎన్నార్ వంటి పలువురు సీనియర్ నటులతో కలిసి పనిచేసిన రాఘవయ్య క్యారెక్టర్ ఆర్టిస్టుగా మంచి గుర్తింపు సంపాదించుకున్నారు.
ఆయనకు ఓ కొడుకు, కుమార్తె. న‌ట‌వార‌సుడు బెన‌ర్జీ టాలీవుడ్‌లో ద‌శాబ్ధాలుగా కెరీర్‌ని సాగిస్తున్నాడు. కుమార్తె ప్ర‌స్తుతం చెన్న‌య్‌లోనే స్థిర‌ప‌డింది. బెన‌ర్జీ ప్ర‌స్తుతం "మా" అసోసియేష‌న్‌లో వైస్ ప్రెసిడెంట్ గా బాధ్య‌త‌లు నిర్వ‌హిస్తున్నారు.
అతడు 2018, ఏప్రిల్ 15 ఉదయం హైదరాబాద్ ఫిలిం నగర్ లోని ఆయన కొడుకు బెనర్జీ నివాసంలో తుదిశ్వాస విడిచారు.
రామ్‌కుమార్ (చిత్రకారుడు)
రామ్‌ కుమార్ (1924 – 2018) భారతీయ చిత్రకారుడు మరియు రచయిత. అతడు ప్రసిద్ధ అమూర్త భావనా చిత్రకారులలో ఒకడు. అతడు ఒక ఆధునిక వాది. ఎం.ఎఫ్‌. హుస్సేన్‌, ఎఫ్‌.ఎన్‌. సౌజా, హెచ్‌.గాడే, ఎస్‌.హెచ్‌. రాజా తదితరులతో కూడిన ప్రోగ్రెసివ్‌ ఆర్టిస్ట్‌ బృందంతో మంచి సంబంధాలు కలిగి ఉన్నాడు. ఈ బృందంతో కలిసి అతడు భారత కళల పట్ల నూతన ఒరవడిని సృష్టించాడు. అతడు ప్రకృతి దృశ్యాలను అద్భుతంగా చిత్రిస్తాడు. అమూర్త చిత్రకళ కొరకు ఫిగరేటివ్ చిత్రాలను గీసిన మొదటి భారతీయులలో ఒకనిగా గుర్తింపబడ్డాడు. గృహాలలో మరియు అంతర్జాతీయ మార్కెట్ అతని చిత్రాలు ఎక్కువ ధరలకు అమ్ముడవుతాయి. అతడు గీసిన "ద వేగబాండ్" న్యూయార్క్ లో $1.1 మిలియన్ల ధర పలికింది. ఇది ఒక ప్రపంచ రికార్డు. రచనలోను, చిత్రకళలోనూ రాణించిన కొద్ది భారతీయ ఆధునికవాదులలో అతను ఒకడు
రామ్‌ కుమార్ వర్మ హిమాచల్ ప్రదేశ్ రాజధాని అయిన సిమ్లాలో మధ్యతరగతి కుటుంబంలో జన్మిచాడు. అతడి తండ్రి పంజాబ్ లోని పాటియాలాలో ప్రభుత్వ ఉద్యోగిగా పనిచేసాడు. ఆయన బ్రిటిష్ ప్రభుత్వంలో సివిల్ అండ్ అడ్మినిస్ట్రేషన్ విభాగంలో పనిచేసాడు. రామ్‌ కుమార్ న్యూఢిల్లీ లోని సెయింట్ స్టీఫెన్స్ కళాశాల నుండి ఎం.ఎ (ఆర్థిక శాస్త్రం) లో పట్టాను పొందాడు. 1945లో అయడు ఆర్ట్ ఎగ్జిబిషన్ నిర్వహించేందుకు అవకాశం పొందాడు. ఒకనాటి సాయంత్రం, సెయింట్ స్టీఫెన్స్ కళాశాలలోని తన స్నేహితులతో పాటు కన్నాట్ ప్లేస్‌లో తిరుగుతూ అనుకోకుండా అక్కడి కళా ప్రదర్శనలో అడుగుపెట్టాడు.
రామ్‌ కుమార్ "శైలోజ్ ముఖర్జీ" నడుపుతున్న శారదా ఉకిల్ స్కూల్ ఆఫ్ ఆర్ట్ లో తరగతులను నిర్వహించేవాడు. శైలాజ్ ముఖర్జీ శాంతినికేతన్ స్కూలులో చిత్రకారుడు. అతడు రామ్‌కుమార్ కు సజీవ మోడల్స్‌లోచిత్ర కళను పరిచయం చేసాడు. అక్కడ విద్యార్థిగా ఉన్నప్పుడు అతడు "రాజా" ను ఒక ప్రదర్శనలో కలిసాడు. రాజా మరియు రామ్‌ లు మంచి స్నేహితులైనారు. పెద్ద చదువులను పారిస్ లో "ఆండ్రి లోటే" మరియు "ఫెర్నాండ్ లెగెర్" ల వద్ద చదువుకొనుటకు రామ్‌ కుమార్ తన తండ్రిని ఒప్పించాడు. పారిస్ లో పసిఫిక్ శాంతి ఉద్యమం ఆయనను ఆకర్షించింది. అతడు ఫ్రెంచ్ కమ్యూనిస్టు పార్టీలో చేరాడు. అక్కడ సామాజిక వాస్తవ వాదులైన "కాతే" మరియు ఫోర్గెనన్ ల ప్రభావానికి లోనయ్యాడు. అతడిని ప్రసిద్ధ చిత్రకారులైన ఎస్.హెచ్.రాజా మరియు ఎం.ఎఫ్.హుస్సేన్ లతో స్నేహం కుదిరింది.
అతడు అమూర్త చిత్రాలను సాధారణంతో తైలం లేదా ఎక్రిలిక్ లతో వేసాడు. అతడు "ప్రోగ్రెసివ్ ఆర్టిస్టు గ్రూపు" తో మంచి సంబంధాలను కలిగి ఉండేవాడు.
రామ్‌ కుమార్ భారతదేశంలోనే కాక అనేక దేశాలలో చిత్రప్రదర్శనలలో పాల్గొన్నాడు. అందులో 1958 లో జరిగిన వెనిస్ బిన్నేల్ ఒకటి. 1987 మరియు 1988 లలో యు.ఎస్.ఎస్.ఆర్ మరియు జపాన్ లలో జరిగిన భారతీయ ఉత్సవాలలో పాల్గొన్నాడు. అతడు 2008 లో ఢిల్లీలో సోలో ఎగ్జిబిషన్ ను ఇటీవల నిర్వహించాడు. అతడు హిందీ లో రచనలు చేసాడు. అతడు రాసిన రచనలు ఎనిమిది సంపుటాలుగా ప్రచురితమయ్యాయి. అందులో రెండు నవలలు మరియు ఒక యాత్రా చరిత్ర వర్ణన ఉన్నాయి.
ఆయన గీసిన తొలి చిత్రాలలో నగర జీవన పరిస్థితి ప్రధాన అంశంగా ఉండేది. చిత్రాలలో ప్రత్యేకంగా వారణాసిలో, దాని శిథిలమైన, పాడైపోయిన ఇళ్ళు, నిరాశాజనక భావాలను తెలియచేస్తుంది.
ప్రకృతి ప్రదేశాల ఉల్లాసం, మానవ సమాజంలో జరిగిన హింసను చూపించే చిత్రాలను గీసాడు.
భారతీయ కళలో ఆసక్తి పెరిగినందున, రామ్ కుమార్‌ చిత్రలేఖనాల కళకు మార్కెట్లో గుర్తింపు పెరిగింది.
రామ్‌ కుమార్ 1972 లో భారత ప్రభుత్వంనుండి పద్మశ్రీ , 2010 లో భారత మూడవ అత్యున్నత పద్మభూషణ్ పురస్కారం పొందాడు.
రామ్‌ కుమార్ ప్రముఖ హిందీ రచయిత నిర్మల్ వర్మ కు అన్నయ్య. కల్నల్ రాజ్ కుమార్ వర్మకు తమ్ముడు. అతడు న్యూఢిల్లో నివసించాడు.
ఘంటా గోపాల్‌రెడ్డి
ఘంటా గోపాల్‌రెడ్డి వ్యవసాయ శాస్త్రవేత్త మరియు ఉమ్మడి ఆంధ్రప్రదేశ్‌లో ఎత్తిపోతల పథకాల సృష్టికర్త.
గోపాల్‌రెడ్డి 1932 ఫిబ్రవరి 14న నల్లగొండ జిల్లా గరిడేపల్లి మండలం గడ్డిపల్లిలో జన్మించాడు. అలహాబాద్ విశ్వవిద్యాలయంలో 1948-52 వరకు వ్యవసాయ విద్యనభ్యసించాడు. అనంతరం నల్లగొండలో వ్యవసాయ విస్తరణాధికారిగా కొంతకాలం సేవలందించాడు. 1958లో అమెరికాకు వెళ్లిన గోపాల్‌రెడ్డి 1960-64 వరకు అగ్రికల్చర్ పీజీ పూర్తిచేసి, 1969లో పీహెచ్‌డీ పూర్తిచేశాడు. 1964 నుంచి 1969 వరకు హైదరాబాద్‌లోని వ్యవసాయ విశ్వవిద్యాలయంలో అసోసియేట్‌ ప్రొఫెసర్‌గా విధులు నిర్వర్తించాడు. నాగార్జునసాగర్‌ ఎడమకాలువ తవ్వకాల సమయంలో కాలువకు ఎగువ భాగంలోని బీడు భూములను సాగులోకి తెచ్చేందుకు సుదీర్ఘంగా పోరాటం చేశాడు. 1969లో మహాత్మాగాంధీ ఎత్తిపోతల నిర్మాణానికి కృషిచేశాడు. ఈ పథకాన్ని ఏర్పాటుచేసి రైతుల బీడు భూముల్లో పంట సిరులు కురిపించాడు. దీని నిర్మాణంతో ఉమ్మడి ఆంధ్రప్రదేశ్‌లో ఎత్తిపోతల సృష్టికర్తగా ఆయన మన్ననలు అందుకున్నాడు. రైతులకు వ్యవసాయంతో పాటు వ్యవసాయ అనుబంధ రంగాల్లో శిక్షణలు ఇప్పించాడు. పలు కొత్త వంగడాలను ఆయన సృష్టించారు. శ్రీమాతృకృపా గడ్డిపల్లి అభ్యుదయం స్వచ్ఛంద సంస్థ ఆధ్వర్యంలో 1984-85లో గడ్డిపల్లిలో కృషి విజ్ఞాన కేంద్రాన్ని నెలకొల్పాడు.
1980లో గడ్డిపల్లి చుట్టూ ఉన్న ఏడు గ్రామాల రైతులను సమీకరించి అందరి సహకారంతో రైతు సేవా సహకార సంఘాన్ని ఏర్పాటు చేసి దాని ద్వారా రైతులకు అనేక సేవలు అందించాడు. గడ్డిపల్లి కేవీకే కార్యదర్శిగా అనేక సంవత్సరాలు పని చేసి వ్యవసాయ పరంగా విస్తృత సేవలు అందించాడు. కేవీకే ద్వారా చేస్తున్న సేవలను గుర్తించిన కేంద్ర ప్రభుత్వం 1994లో ఉత్తమ కేవీకేగా ఎంపిక చేసింది. అప్పటి కేంద్ర వ్యవసాయ శాఖ మంత్రి చతురానందమిశ్రా చేతుల మీదుగా అవార్డును అందుకున్నాడు. అలాగే జిందాల్ అవార్డును కూడా పొందాడు. దీని ద్వారా వచ్చిన రూ.25 లక్షలను గ్రామంలో పాఠశాల ఏర్పాటుకు కేటాయించాడు. ఇవే కాకుం డా గ్రామంలో ఆదర్శ పాఠశాల ఏర్పాటుకు 8 ఎకరాల స్థలాన్ని ఉచితంగా అందజేసాడు. 
కొన్నిరోజులుగా అనారోగ్యంతో బాధపడుతున్న అతడు 2018, ఏప్రిల్ 14 శనివారం ఉదయం సూర్యాపేట జిల్లా గరిడేపల్లి మండలం గడ్డిపల్లిలోని స్వగృహంలో తుదిశ్వాస విడిచారు. గోపాల్‌రెడ్డికి భార్య రత్నమాల, ఇద్దరు కుమార్తెలు లక్ష్మి, మీరా, కుమారుడు అజిత్‌రెడ్డి ఉన్నారు. అజిత్‌రెడ్డి పాండిచ్చేరిలోని అరవింద ఆశ్రమంలో స్వచ్ఛంద కార్యకర్తగా సేవలందిస్తున్నాడు.
దండమూడి భిక్షావతి
దండమూడి భిక్షావతి తొలితరం మహిళా ఉద్యమనేత, సీపీఐ(ఎం) సీనియర్‌ నాయకురాలు. ఆమె తన భర్త డి.వి.సుబ్బారావు తో కలిసి కమ్యూనిస్టు ఉద్యమంలో కీలకపాత్ర పోషించింది.
ఆమె ఉయ్యూరు మండలం గండిగుండలో జన్మించింది. 13వ ఏటనే కాటూరులో జరిగిన రెండో ఆలిండియా మహిళా మహాసభకు వాలంటీర్‌గా సేవలందించింది. 17వ ఏట తన మేనమామ డివి సుబ్బారావు (డివిఎస్‌)ను వివాహం చేసుకుంది. 1949లో కమ్యూనిస్టు పార్టీపై నిషేధిం విధించిన తరువాత పార్టీ రహస్య కార్యక్రమాల నిర్వహణలో కీలకపాత్ర పోషించింది. 1952లో పార్టీ సభ్యత్వం పొందింది. 1960లో విజయవాడ మున్సిపాలిటీలో కౌన్సిలర్‌గా పోటీచేసింది. 1966లో డివిఎస్‌ చనిపోయిన సమయంలో వారి కుటుంబాన్ని పరామర్శించేందుకు వచ్చిన నంబూద్రిపాద్‌కు తన చేతికున్న గాజులు తీసి ఇచ్చి, శక్తి మేరకు డివిఎస్‌ ఆశయాల కోసం పనిచేస్తానని చెప్పి స్ఫూర్తిని నింపింది. 1999 వరకూ విజయవాడ నగర మహిళా సంఘంలో అనేక బాధ్యతలు నెరవేర్చింది. 
భిక్షావతికి ముగ్గురు కుమారులు నారాయణప్రసాదు, భానుప్రసాదు, విజయా నంద్‌ ఉన్నారు. కుమార్తె శారద మహిళా ఉద్యమ నేతగా విశాఖలో పనిచేస్తూ అక్కడ జరిగిన రోడ్డు ప్రమాదంలో కొన్నేళ్ల కిందట మరణించింది. అల్లుడు సిహెచ్‌ నరసింగరావు పార్టీ రాష్ట్ర కార్యదర్శివర్గ సభ్యులుగా ఉన్నారు. 
ఆమె 2018, మార్చి 30 శుక్రవారం ఉదయం కన్నుమూసింది. ఆమె భౌతికకాయానికి ఆమె మనుమరాలు సుమిత్ర స్వర్గపురిలో విద్యుత్‌ దహనవాటికలో అంతిమక్రియ నిర్వహించింది.
మామిడాల రాములు
మామిడాల రాములు వాషింగ్టన్ విశ్వవిద్యాలయంలో మెకానికల్ ఇంజనీరింగ్ ప్రొఫెసర్. ఏరోస్పేస్ విభాగంలో అనేక కార్యక్రమాలకు రూపకల్పన చేశాడు. అమెరికా రక్షణ విభాగానికి సలహాదారుగా వ్యవహరిస్తున్నాడు.
రాములు నల్గొండ/వరంగల్ జిల్లా, జనగాం సమీపంలో ఉన్న తరిగొప్పుల గ్రామంలో జన్మించాడు. తాత ముత్తాలది రజక వృత్తి. ఈయన ఆ వృత్తిని ఎంచుకోకుండా చిన్నప్పటి నుంచి బాగా చదువుకున్నాడు. కొద్ది రోజులు బచ్చన్నపేటకు వెళ్ళి అక్కడ అక్క వరసయ్యే ఒక బంధువు ఇంట్లో ఉంటూ పనిచేసుకుంటూ కొద్ది రోజులు చదువుకున్నాడు. మళ్ళీ తండ్రి అనుమతితో స్వగ్రామానికి వచ్చి ఐదవ తరగతి దాకా స్థానిక పాఠశాలలో చదివాడు. ప్రతి తరగతిలోను మొదటి స్థానంలో నిలిచేవాడు. ఊరివాళ్ళ ప్రభావంతో తండ్రి తనను చదువు ఎక్కడ మానిపిస్తాడోనని ప్రాథమిక విద్య తర్వాత నర్మెట్ల అనే గ్రామం వెళ్ళాడు. హైస్కూలు చదువు కోసం జనగాం వచ్చి అక్కడ ప్రభుత్వ పాఠశాలలో ప్రవేశాలు పూర్తయిపోవడంతో "ఆంధ్రభాషా వర్ధిని ఉన్నత పాఠశాల" లో చేరాడు. కూలిపని చేసి అక్కడ ఫీజు కట్టేవాడు. పరీక్షల్లో మంచి మార్కులు వస్తుండటంతో గౌరిపెద్ది రామారావు అనే ఉపాధ్యాయుడు ఈయన ఫీజు చెల్లించేందుకు ముందుకు వచ్చాడు. ఆయన సలహాతో గణితం, సామాన్య శాస్త్రం తో పాటు సంస్కృతాన్ని కూడా అభ్యసించాడు. తర్వాత రామారావు సలహాతోనే ఆ ఊర్లోని సంపన్నుల పిల్లలకు ట్యూషన్లు చెప్పి తన ఖర్చుల కోసం డబ్బు సంపాదించుకున్నాడు. మరో స్నేహితుడి సాయంతో "హరిజన్ సేవక్ సంఘ్" వసతి గృహంలో స్థానం సంపాదించాడు.
హెచ్. ఎస్. సి లో జిల్లాలోనే అత్యధిక మార్కులు సాధించిన విద్యార్థుల్లో ఒకడిగా నిలిచాడు రాములు. మొదట్లో ఎవరూ మార్గ నిర్దేశం చేసేవారు లేకపోవడంతో ఐటిఐ లో చేరాడు. అక్కడి ఉపాధ్యాయుడు ఈయన మార్కులు చూసి ఆశ్చర్యపోయి ఇంకా ఏదైనా మంచి కోర్సులో చేరమని అక్కడి నుంచి పంపించేశాడు. ఉన్నత విద్య కోసం హైదరాబాదుకు వెళ్ళాలని నిశ్చయించుకున్నాడు. ఏ పని చేయాలో పాలుపోక మౌలాలి రైల్వే క్వార్టర్ల నిర్మాణంలో పని చేస్తున్న తన పక్కఊరి వాళ్ళ సహాయంతో కూలి పనికి చేరాడు. పీయూసీలో సీటు, దారుషఫాలో ఉన్న సాంఘిక సంక్షేమ వసతి గృహంలో స్థానం సంపాదించాడు. ఉపకారవేతనం కూడా లభించింది. పీయూసీ కూడా మంచి మార్కులతో ఉత్తీర్ణుడయ్యాడు. ఇంజనీరింగ్ లో మొదటి జాబితాలో సీటు వచ్చింది. కానీ ఫీజు కట్టడానికి చేతిలో డబ్బుల్లేవు. బి. ఎస్. సి లో చేరాడు. హాస్టల్లోని విద్యార్థులు కొంతమంది ఇతని ప్రతిభను గమనించి ఇంజనీరింగ్ లో చేరడానికి కావలసిన డబ్బులు సమకూర్చి ఇచ్చారు. ట్యూషన్లు చెప్పుకుంటూ అప్పు తీర్చమని మార్గం చెప్పారు. దాంతో బి. ఎస్. సి నుంచి ఇంజనీరింగ్ కి మారాడు. ఇంజనీరింగ్ మొదటి సంవత్సరంలో కూడా తను చదువుకుంటున్న కాలేజీలోనే కూలీ పనులకు వెళ్ళేవాడు. ప్రొఫెసర్లు మందలించి మరిన్ని ట్యూషన్లు చెప్పుకోమని సలహా ఇచ్చారు. అలా నాలుగేళ్ళు కష్టపడి ఇంజనీరింగ్ ప్రథమశ్రేణిలో ఉత్తీర్ణుడయ్యాడు.
కళాశాలలో ఉన్నపుడే జార్జ్ రెడ్డి, జంపాల తదితరులతో కలిసి విద్యార్థి విప్లవ సంస్థయైన పి. డి. ఎస్. యు లో చురుగ్గా పాల్గొన్నాడు. జార్జ్ రెడ్డి మరణించినపుడు రాములు జీవనాడి అనే పత్రికలో "నిప్పురవ్వ" పేరుతో రాసిన కవితలు మహాకవి శ్రీశ్రీ ప్రశంసలు పొందాయి. అదే సమయంలో రాములు ఉద్యమ చరిత్ర మీద పోలీసు విచారణ మొదలైంది. ఇంజనీరింగ్ ఆఖరి సంవత్సరం పూర్తి కాగానే ఏదో సంఘటన విషయంలో ఇతన్ని అరెస్టు చేయడానికి పోలీసులు ఇతను పని చేస్తున్న ఇనిస్టిట్యూట్ కు వచ్చారు. కానీ ఆ సంస్థ యజమాని మిత్రా ఆ పేరుతో అక్కడ ఎవరూ లేరని చెప్పడంతో గండం గడిచింది. అప్పటి ఎం. పి జి. వెంకటస్వామి పోలీసులకు సర్ది చెప్పడంతో కేసుల నుంచి బయటపడ్డాడు.
భారతదేశంలో అధికార హోదా లేని ముఖ్యమైన భాషలు
భారతదేశంలోని కేంద్రం కానీ, రాష్ట్రాలు, కేంద్రపాలిత ప్రాంతాలు కానీ అధికారిక భాషలుగా గుర్తించని ముఖ్యమైన భాషల జాబితా ఇది. భారత్ లోని వివిధ ప్రాంతాల ప్రజలు అనేక భాషలు మాట్లాడుతారు. కనీసం 800 భాషలు, 2000 వరకు యాసలు గుర్తించబడ్డాయి. ఐతే వీటిలో హిందీ, ఇంగ్లీషు కేంద్ర ప్రభుత్వ అధికారిక భాషలుగానూ, మరో 22 భాషలు రాజ్యాంగపు ఎనిమిదవ షెడ్యూల్ ద్వారా గుర్తింపు పొందినవి గానూ ఉండగా, మరికొన్ని భాషలు కేవలం రాష్ట్రాలు, కేంద్రపాలిత ప్రాంతాల స్థాయిలో అధికారికంగా గుర్తించబడివున్నాయి. ఇవి కాక ముఖ్యమైన భాషలు మరెన్నో ఉన్నాయి. వాటిలో కొన్ని:
50 లక్షలకు పైగా ప్రజలు మాట్లాడుతున్నప్పటికీ అధికార హోదా లేని భాషలు ఇవి. వీటిని హిందీ లోని వివిధ రకాలుగా స్థానికులు భావిస్తారు.
కింది మూడు బీహారీ భాషలకు 50 లక్షల మంది కంటే ఎక్కువ మాట్లాడే వారు ఉన్నప్పటికీ అధికార హోదా లేదు. ఒకప్పుడు వీటిని హిందీ యొక్క వేరువేరు మాండలికాలుగా భావించారు. కానీ బెంగాలీ, అస్సామీ, ఒరియా లాగానే ఇవి కూడా ఇండిక్ భాషల నుండి వచ్చినవేనని ఇటీవల తెలిసింది.
రాజస్థాన్ రాష్ట్రంలో 50 లక్షల మందికి పైగా రాజస్థానీ మాట్లాడుతారు. ప్రాంతం నుండి ప్రాంతానికి రాజస్థానీ యాస మారుతూ ఉన్నప్పటికీ, ప్రజలు ఈ భాషలో సంభాషించ గలుగుతారు. చాలా మంది హిందీ కూడా మాట్లాడగలరు. రాజస్థానీ, హిందీ రెండూ ఒకతే అని చాలా మంది అనుకుంటారు. రాజస్థానీలోని ప్రధాన రకాలివి:భారత రాజ్యాంగం 18 ప్రాంతీయ భాషల జాబితాను గుర్తించింది.
పది లక్షల కంటే తక్కువ మంది మాట్లాడే భాషలు ఇవి:
బాలాపూర్ (రంగారెడ్డి జిల్లా)
బాలాపూర్,తెలంగాణ రాష్ట్రం, రంగారెడ్డి జిల్లా, బాలాపూర్ మండలానికి చెందిన గ్రామం
లోగడ బాలాపూర్  గ్రామం రంగారెడ్డి జిల్లా,సరూర్‌నగర్ రెవిన్యూ డివిజను పరిధిలోని సరూర్‌నగర్ మండలానికి చెందింది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా బాలాపూర్ గ్రామాన్ని (1+16) పదిహేడు గ్రామాలుతో నూతన మండల కేంధ్రంగా రంగారెడ్డి జిల్లా,కందుకూరు రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
డిబ్రుఘర్-కన్యాకుమారి వివేక్ ఎక్స్‌ప్రెస్
డిబ్రుఘర్-కన్యాకుమారి వివేక్ ఎక్స్‌ప్రెస్ భారతీయ రైల్వేలు నడుపుతున్న రైలు .ఈ రైలు ఈశాన్య భారతదేశములో గల అస్సాం లో గల దిబ్రుఘర్ నుండి భారత ద్వీపకల్పానికి దక్షిణ దిక్కున గల చిట్టచివరి ప్రదేశము తమిళనాడు రాష్ట్రంలోని గల కన్యాకుమారి వరుకు  ఈ   రైలు 4233 కిలో మీటర్ల దూరాన్ని 82 గంటల 30 నిమిషాలు తో ప్రయాణిస్తుంది. వివేక్ ఎక్స్‌ప్రెస్ మొత్తం 7 రాష్ట్రాల్లో  ప్రయాణిస్తోంది. వివేక్ ఎక్స్‌ప్రెస్  భారతదేశములోనే అత్యదిక దూరం మరియు అత్యదిక ప్రయాణసమయం కలిగిన రైలు. ఈ రైలు యొక్క సరాసరి వేగం 50.4 కి.మీ/గం. మొత్తం ఈ రైలు మొత్తం 57 స్టేషన్ల లో ఆగుతుంది.
భారతీయ రైల్వే బడ్జెట్  2011-12లో ఈ రైలును అప్పటి రైల్వేశాఖ మంత్రి మమతా బెనర్జీ స్వామి వివేకనందా 150వ జయంతి సందర్బంగా ప్రకటించారు.
వివేక్ ఎక్స్‌ప్రెస్  ఈశాన్య భారతదేశములో గల అస్సాంలో గల దిబ్రుఘర్ నుండి భారత ద్వీపకల్పానికి దక్షిణ దిక్కున గల చిట్టచివరి ప్రదేశము తమిళనాడు రాష్ట్రంలోని గల కన్యాకుమారి వరుకు ఈ రైలు ప్రయాణిస్తుంది. ఈ రైలు అస్సాంలో మొదటి రోజు రాత్రి 10 గంటల 45 నిమిషాలకు  15906 నెంబరుతో బయలుదేరి అయిదవ రోజు ఉదయం 9 గంటల 50 నిమిషాలకు కన్యాకుమారి చేరుతుంది. తిరుగు ప్రయాణంలో 15905 నెంబరుతో రాత్రి 11 గంటలకు బయలుదేరి అయిదవ రోజు ఉదయం 07 గంటల 15 నిమిషాలకు దిబ్రుఘర్ చేరుకుంటుంది. ఈ రైలు అస్సాం, నాగాలాండ్, బీహార్, పశ్చిమ బెంగాల్, ఒడిషా, ఆంధ్ర ప్రదేశ్, తమిళనాడు, కేరళ రాష్ట్రాల గుండా  ప్రయాణిస్తుంది. ఈ రైలు ఈశాన్య, తూర్పు, దక్షిణ భారతదేశాల్లో ముఖ్యమయిన రైల్వేస్టేషన్లయిన దిమాపూర్, గౌహతి, న్యూ జలపాయిగురి జంక్షన్, సిలిగురి, మల్దా, దుర్గాపూర్, అసన్సోల్, భువనేశ్వర్, బరంపురం రైల్వేస్టేషను, విజయనగరం రైల్వే స్టేషను, విశాఖపట్నం రైల్వే స్టేషను, రాజమండ్రి, విజయవాడ జంక్షన్ రైల్వే స్టేషను, నెల్లురు, రేణిగుంట జంక్షన్ రైల్వేస్టేషన్, కాట్పాడి, సేలం జంక్షన్, ఈరోడ్ జంక్షన్, కోయంబత్తూరు జంక్షన్, పాలక్కడ్ జంక్షన్, ఎర్నాకులం, తిరువనంతపురం సెంట్రల్ రైల్వే స్టేషన్ ల మీదుగా ప్రయాణిస్తుంది.
క్లాసిక్ స్లీపర్, మూడవ క్లాసు,  రెండవ క్లాసు పెట్టెలు మరియు అరక్షిత పెట్టెలు అందుబాటులో కలవు.
హౌరా చెన్నై మెయిల్
హౌరా చెన్నై మెయిల్ భారతీయ  రైల్వేలు నడుపుతున్న సూపర్ ఫాస్ట్ రైళ్ళలో ఒకటి.ఇది భారతదేశములో అతిపెద్ద మెట్రోపాలిటన్ నగరాలైన అయిన హౌరా మరియు చెన్నై లను కలుపుతు ప్రయాణించు రైలు.ఈ రైలు ప్రస్తుత నెంబర్లు 12839/40.
హౌరా చెన్నై మెయిల్  ను ఆగస్టు 15 ,1900 న ప్రారంభించారు.ఇది భారతీయ రైల్వేలు ప్రారంభించిన  అతి పురాతన రైలు సర్వీసుల్లో ఒకటి.ఈ రైలు  మొదట స్టీము లోకోమోటివ్ లను  ఉపయోగించేవారు.తరువాత డీజిల్ ఇంజన్ లను ఆ తరువాత విద్యుత్ ఇంజన్ లను ఉపయోగిస్తున్నారు.ఆగ్నేయ రైల్వే పరిధిలో డీజిల్ ఇంజన్ లను ఉపయోగించిన ప్రయాణికుల రైళ్ళలో ఇది  మొదటిది.1964-65 లో కోరమండల్ ఎక్స్‌ప్రెస్ తక్కువ హాల్టులతో ప్రారంభమయిన తరువాత మెయిల్ ఆదరణ తగ్గినప్పటికి ఇది హౌరా-చెన్నై ప్రధాన రైలు మార్గము లో నడిచే అత్యంత ప్రధాన రైళ్ళలో ఒకటి.ఇది హౌరా  చెన్నై ల మధ్య దూరాన్ని 28 గంటల సమయం లో 59 కీ.మి ల సరాసరివేగంతో ప్రయాణిస్తుంది.
హౌరా చెన్నై మెయిల్ పశ్చిమ బెంగాల్ ,ఒడిషా,ఆంధ్రప్రదేశ్ లో ముఖ్యమయిన రైల్వే స్టేషన్లయున ఖరగ్పూర్ జంక్షన్,బాలాసోర్,భుబనేశ్వర్,బరంపురం,విజయనగరం రైల్వే స్టేషను,విశాఖపట్నం రైల్వే స్టేషను,రాజమండ్రి,విజయవాడ జంక్షన్ రైల్వే స్టేషను,తెనాలి,ఒంగోలు,నెల్లూరు,గూడూరులు ల మీదుగా చెన్నై చేరుకుంటుంది.
చిత్రగుప్త (సంగీత దర్శకుడు)
చిత్రగుప్త ప్రఖ్యాత హిందీ సినిమా దర్శకుడు. ఇతడు 1940-50వ దశకాలలో ఎన్నో విజయవంతమైన సినిమాలకు సంగీత దర్శకత్వం వహించాడు. ఇతడు ప్రముఖ సంగీత దర్శకుల జంట ఆనంద్-మిలింద్‌ల తండ్రి.
ఇతడు బీహార్ రాష్ట్రానికి చెందిన గోపాల్‌గంజ్ జిల్లా కర్‌మైని గ్రామంలో 1917 నవంబర్ 16వ తేదీన జన్మించాడు. ఇతని పూర్తిపేరు చిత్రగుప్త శ్రీవాత్సవ. ఇతడు ఎకనామిక్స్‌లోను, జర్నలిజంలోను పాట్నా విశ్వవిద్యాలయం నుండి ఎం.ఏ. చదివాడు. స్వాతంత్ర్యోద్యమ సమయంలో ఇతడు జైలుకు వెళ్లాడు. అదే సమయంలో ఒకసారి జవహర్‌లాల్ నెహ్రూ దగ్గర "సారే జహాసే అచ్ఛా" అనే గేయాన్ని పాడాడు. ఇతడు ప్రఖ్యాత ఛాయాగ్రాహకుడు మదన్ సిన్హా ప్రోత్సాహంతో భాత్కండే మ్యూజిక్ యూనివర్సిటీ నుండి సంగీతంలో డిగ్రీ సంపాదించాడు.
ఇతడు తన స్నేహితుడు సర్వోత్తమ్‌ బాదామి సహకారంతో ఎస్. ఎన్. త్రిపాఠి వద్ద సహాయకునిగా చేరాడు. ఇతడు మొట్టమొదట స్వతంత్రంగా సంగీతం కూర్చిన సినిమా 1946లో విడుదలైన నాడియా నటించిన స్టంట్ సినిమా "లేడీ రాబిన్‌హుడ్". తరువాత ఇతడు త్రిపాఠీతో కలిసి పనిచేశాడు. అయితే త్రిపాఠీ ఇతడు నూతనరీతులలో చేసే ప్రయోగాలను అంగీకరించకపోవడంతో 1954లో అతని నుండి విడిపోయాడు. ఇతడికి బాగా పేరు తెచ్చిన సినిమా 1952లో వచ్చిన "సింద్‌బాద్ ది సైలర్". ఈ సినిమాకు మహేష్ భట్ తండ్రి నానాభాయ్ భట్ దర్శకత్వం వహించాడు. ఈ సినిమాలో మహమ్మద్ రఫీ, షంషాద్ బేగం పాడిన "ఆదాసే జూమ్‌తే హుయే" అన్న పాట బాగా హిట్ అయ్యింది. 1940-1950లలో ఇతడు ఎన్నో సినిమాలకు సంగీత దర్శకత్వం వహించాడు. వాటిలో ఫైటింగ్ హీరో, తూఫాన్ క్వీన్ వంటి స్టంట్ సినిమాలు, నాగపంచమి, శివరాత్రి, గణేశ్ వివాహ్ వంటి పౌరాణిక చిత్రాలు ఉన్నాయి. 1955లో విడుదలైన "శివభక్త" సినిమాతో ఇతడు అగ్రశ్రేణి సంగీత దర్శకుల కోవలోకి చేరిపోయాడు. ఈ సినిమాలో లతా మంగేష్కర్ మూడు పాటలు పాడింది. వీరిద్దరి కాంబినేషన్‌లో సుమారు 240 పాటలు వచ్చాయి. ఇతడు హిందీ సినిమాలలోనే కాక భోజ్‌పురి సినిమాలలో తిరుగులేని దర్శకుడిగా నిరూపించుకున్నాడు. 1970లలో సంగీత ప్రపంచంలో వచ్చిన మార్పులు ఇతడిని హిందీ చిత్రరంగం నుండి పక్కకు నెట్టాయి. 1985లో వచ్చిన "ఘర్‌ద్వార్" ఇతడు సంగీత దర్శకత్వం వహించిన ఆఖరి హిందీ సినిమా. ఇతడు మొత్తం 250 సినిమాలలో 1500 పైచిలుకు పాటలకు బాణీలు కట్టాడు.
ఇతడు కంపోజ్ చేసిన అనేక పాటలు హిట్ అయ్యాయి. కులదైవం సినిమాలోని "పదపదవే గాలి పటమా" అనే పాటకు ఇతడు భాభీ సినిమాలో బాణీ కూర్చిన "చల్‌చల్‌రే పతంగ్ మేరీ" అనే పాట మూలం. అలాగే అదే సినిమాలోని "పయనించే ఓ చిలుకా" పాటకు "చల్‌రే చల్ ఉడ్‌జారే పంచీ" అనే పాట ఆధారం.
ఇతడు 1991, జనవరి 14వ తేదీన తన 73వ యేట మరణించాడు.
కందుకూరి పురస్కారం - 2018
రంగస్థలంలో కొన్నేళ్లుగా మంచి ప్రతిభ కనబరుస్తూ నాటకరంగ అభివృద్ధికి కృషిచేసిన వారిని గుర్తిస్తూ ఆంధ్రప్రదేశ్ రాష్ట్ర ప్రభుత్వం ఆయా నాటకరంగ కళాకారులకు కందుకూరి వీరేశలింగం పేరు మీదుగా విశిష్ట పురస్కారం అందజేస్తుంది. 2018 సంవత్సరానికిగానూ రాష్ట్రస్థాయిలో ముగ్గురిని, జిల్లాస్థాయిలో జిల్లాకు ఐదుమంది కళాకారుల చొప్పున 13 జిల్లాలకు 65 మందిని ఆంధ్రప్రదేశ్ రాష్ట్ర ప్రభుత్వం ఎంపిక చేసింది. రాష్ట్రస్థాయి పురస్కారానికి రూ. లక్ష రూపాయల నగుదు బహుమతి, ప్రశంసాపత్రం... జిల్లాస్థాయి పురస్కారానికి రూ. 10వేల నగుదు బహుమతి, ప్రశంసాపత్రం అందజేయడం జరుగుతుంది. ఆంధ్రప్రదేశ్ రాష్ట్ర చలనచిత్ర టీవీ అభివృద్ధి సంస్థ ఛైర్మన్‌ అంబికా కృష్ణ, ఆంధ్రప్రదేశ్ నాటక అకాడమీ ఛైర్మన్‌ గుమ్మడి గోపాలకృష్ణలు తెలుగు నాటకరంగ దినోత్సవం (ఏప్రిల్ 16) రోజున విజయవాడలో పురస్కార గ్రహీతల జాబితాను విడుదల చేశారు.శ్రీకాకుళం జిల్లా:
విజయనగరం జిల్లా:
విశాఖపట్నం జిల్లా:
తూర్పు గోదావరి జిల్లా:
పశ్చిమగోదావరి జిల్లా:
కృష్ణా జిల్లా:
గుంటూరు జిల్లా:
ప్రకాశం జిల్లా:
నెల్లూరు జిల్లా:
చిత్తూరు జిల్లా:
కర్నూలు జిల్లా:
కడప జిల్లా:
అనంతపురం జిల్లా:
రఘువీర్ చౌదరి
రఘువీర్ చౌదరి ( జననం: 1938 డిసెంబర్ 5 ) గుజరాత్ రాష్టానికి చెందిన ప్రముఖ నవల రచయిత, కవి మరియు విమర్శకుడు. ఈయన సందేశ్, జన్మభూమి, నిరీక్ష వంటి పత్రికలకు కాలమిస్ట్ గా వ్యవహరించారు. ఈయన గుజరాత్ యూనివర్సిటీలో అధ్యాపకునిగా విధులు నిర్వహించి, 1998లో రిటైర్ అయ్యారు. ఈయన గుజరాతి భాషలోనే కాకుండా హిందీ భాషలో కూడా రచించారు. ఈయన రచించిన "ఉపర్వాస్" నవలకి 1977లో సాహిత్య పురస్కారం వరించింది. అదే కాకుండా సాహిత్యంలో అత్యుతమ పురస్కారం అయినా జ్ఞానపీఠ పురస్కారం 2015లో వరించింది. 
ఈయన డిసెంబర్ 5, 1938 న గుజరాత్ రాష్టంలోని బాపుపుర గ్రామంలో దాల్సింగ్ మరియు జీతిబెన్ దంపతులకు జన్మించారు. వీరిది వ్యవసాయ ఆధారిత కుటుంబం. ఈయన ప్రాథమిక మరియు ఇంటర్ విద్య గుజరాత్ రాష్టంలోని మానస నగరంలో అభ్యసించారు. డిగ్రీ విద్యను 1960లో గుజరాత్ విశ్వవిద్యాలయంలో పూర్తి చేశారు. అదేవిధంగా 1979లో హిందీ బాషా సాహిత్యంపై మాస్టర్స్ ను గుజరాత్ విశ్వవిద్యాలయంలో అభ్యసించారు. ఇదేకాకుండా హిందీ మరియు గుజరాతీ భాషల మూలాల మీద ఇదే విశ్వవిద్యాలయంలో పీహెచ్‌డీ పట్టాను పొందారు. ఇతను నవనిర్మాణ్ ఉద్యమంలో పాల్గొన్నారు. 1970లో భారతదేశంలో విధించిన ఎమర్జెన్సీని ఈయన వ్యతిరేకించారు.
ఈయన 1977లో గుజరాత్ విశ్వవిద్యాలయంలో అధ్యాపకునిగా విధులు నిర్వహించి 1998లో రిటైర్డ్ అయ్యారు. ఈయన 1998 నుంచి 2002 వరకు సాహిత్య అకాడమీలో సభ్యునిగా ఉన్నారు. ఇదేకాకుండా 2002 నుంచి 2004 వరకు ప్రెస్ కౌన్సిల్ ఆఫ్ ఇండియా సభ్యునిగా ఉన్నారు. 25వ ఇండియన్ ఫిలిం ఫెస్టివల్ లో జ్యూరీ సభ్యునిగా ఎన్నికయ్యారు. 2001 లో గుజరాతీ సాహిత్య పరిషత్ కి అధ్యక్షునిగా ఉన్నారు. ప్రస్తుతం ఈయన తన స్వగృహమైన బాపుపుర గ్రామంలో వ్యవసాయం చేస్తున్నారు.
ఈయన 80 కి పైగా పుస్తకాలు రచించారు. ఈయన నవలలు, కవితలు, నాటకాలపై, బాషా సాహిత్యంపై ఎక్కువగా పుస్తకాలు రచించారు. ఈయన రచనలు అత్యధికంగా గుజరాతీ భాషలోనూ, సందర్భానుసారంగా హిందీ భాషలో కూడా రచిస్తారు.
1965లో భాషా అస్తిత్వం పై ఈయన రచించిన అమ్రిత నవల అందరి మన్నలను పొందింది. రుద్రమహాలయ, సొంతిర్త్ నవలలు చాలా ప్రాముఖ్యతను పొందాయి. అదే కాకుండా 1975లో ఈయన రచించిన త్రయ పుస్తకాలు ఉపార్వాస్, సహవాస్ మరియు అంతర్వస్ కి 1977లో సాహిత్య పురస్కారాన్ని తెచ్చిపెట్టాయి.
ఈయన రచించిన ప్రముఖ నవలలు - వత్సల (1967), పూర్వరంగ లాగ్ని (1976), సంజయా విన్నా చ్చుత పదవున్ (2003), ఏక్ దగ్ ఆగల్ బే దగ్ పాచ్చల్ (2009), మరియు ఆవరణ్
ప్రఖ్యాత గుజరాత్ రచయిత చంద్రవదన్ మెహతా జీవిత ఆధారంగా రచించిన త్రిజో పురుష్ అందరి మన్నలను పొందింది. సికిందర్ సాని మరియు డిమ్ లైట్ నాటకం ప్రాముఖ్యాన్ని పొందాయి
ఈయన రచనలు గుజరాతి భాషలోనే కాకుండా హిందీ భాషలో కూడా రచించేవారు. 1965లో ఇతను రచించిన తమాసా కథాసంపుటి భాషలో అంతరంగాన్ని వ్యక్తపరిచింది. ఇతను రచించిన మరో కథాసంపుటి వాహేత వ్రిక్ష పవన్మ 1985లో ప్రచురితమయింది
ఈయన 80పైగా పుస్తకాలు రచించారు. ఈయన రచించిన ఉపర్వాస్ నవలకి 1977లో సాహిత్య పురస్కారం వరించింది. అదే కాకుండా సాహిత్యంలో అత్యుతమ పురస్కారమైన జ్ఞానపీఠ పురస్కారం 2015లో వరించింది. ఇవే కాకుండా ఇతను 1965-70 కాలంలో ఎన్నో అవార్డులను పొందారు. అందులో ప్రముఖంగా "రంజిత్రం సువర్ణ చంద్రక్" అవార్డు, 1965లో "కుమార చంద్రక్" అవార్డు, 1997లో మున్షి అవార్డులు ఉన్నాయి.
తిరువనంతపురం - సిల్చార్ సూపర్ ఫాస్ట్ ఎక్స్‌ప్రెస్
తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్ (12507/08/15/16)  భారతీయ రైల్వేలులోని ఈశాన్య సరిహద్దు రైల్వేనడుపుతోంది. ఈ రైలు కేరళ రాజధాని తిరువనంతపురం నుండి అస్సాంలో గల సిల్చార్ వరకు నడిచే వీక్లీ ఎక్స్‌ప్రెస్.తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్  మొదట తిరువనంతపురం సెంట్రల్ రైల్వే స్టేషన్ -గౌహతివరకు నడిపినప్పటికి తరువాత దానిని సిల్చార్ వరకు పొడిగించారు.ఈ రైలు ఆదివారం మధ్యాహ్నం 12గంటల 40నిమిషాలకు తిరువనంతపురం లో బయలుదేరి బుధవారము సాయంత్రం 5గంటల 15నిమిషాలకు సిల్చార్ చేరుతుంది.తిరుగుప్రయాణం లో మంగళవారం రాత్రి 7గంటల 55నిమిషాలకు సిల్చార్ లో బయలుదేరి శుక్రవారం రాత్రి 10గంటల 35నిమిషాలకు తిరువనంతపురం చేరుతుంది.  ఈ రైలు భారతీయ రైల్వేలు ల్లో అత్యంత అలస్యంగా నడిచే రైలు గా అపఖ్యాతి కలిగివుంది.ఈ రైలు సగటున 10 నుండి 12 గంటల అలస్యంగా నడుస్తుంది.ఇది భారతీయ రైల్వేలుల్లో అత్యదిక దూరం ప్రయాణించు రైళ్ళ లో రెండవది.
ఈ రైలు తిరువనంతపురం సెంట్రల్ రైల్వే స్టేషన్ నుండి సిల్చార్ వరుకు 12507/15 నెంబరు తోను తిరుగుప్రయాణం లో 12508/16 తోను ప్రయాణిస్తుంది.
తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్ కేరళ,తమిళనాడు,ఆంధ్రప్రదేశ్,ఒడిషా,పశ్చిమ బెంగాల్,బీహార్,జార్ఖండ్,అస్సాం రాష్టాల మీదుగా ప్రయాణిస్తుంది.తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్ దక్షిణ,తూర్పు,ఈశాన్య భారతదేశములో ముఖ్య ప్రాంతలయిన కొల్లం జంక్షన్ ,ఎర్నాకులం,పాలక్కాడ్,కోయంబత్తూరు,ఈరోడ్,సేలం,అరక్కోణం,పెరంబూరు,ఒంగోలు,విజయవాడ జంక్షన్ రైల్వే స్టేషను,రాజమండ్రి,విశాఖపట్నం రైల్వే స్టేషను,విజయనగరం రైల్వే స్టేషను,బరంపురం,భుబనేశ్వర్,బాలసోర్, ఖరగ్పూర్ జంక్షన్, హౌరా,న్యూ ఫరాక్క ,న్యూ జలపాయిగురి,కామాఖ్యా జంక్షన్,గౌహతి,ల మీదుగా సిల్చార్ చేరుతుంది.ఈ రైలు తన ప్రయాణ దిశను బాదర్పూర్ జంక్షన్, లుమ్డింగ్ జంక్షన్,హౌరా రైల్వే స్టేషను,విశాఖపట్నం రైల్వే స్టేషను ల వద్ద మార్చుకుంటుంది.
తిరువనంతపురం నుండి పెరంబూరు] వరకు ఈరోడ్ ఆధారిత WAP 4  ఇంజన్ ను , అక్కడి నుండి విశాఖపట్నం వరకు విశాఖపట్నం ఆధారిత WAM 4 ఇంజన్ ను , అక్కడి నుండి హౌరా వరకు హౌరా ఆధారిత WAP 4  ఇంజన్ ను, హౌరా నుండి సిల్చార్ వరకు హౌరా ఆధారిత WDM 3A ఇంజన్ ను ఉపయోగిస్తారు.
తిరువనంతపురం సెంట్రల్ రైల్వే స్టేషన్ -సిల్చార్ సూపర్ ఫాస్ట్ ఎక్స్‌ప్రెస్ లో మొత్తం 13 స్లీపర్ పెట్టెలు, 4 శీతలీకరణ పెట్టెలు,3 అరక్షిత పెట్టెలు,1 పాంట్రీ కలవు.
ఈశాన్య సరిహద్దు రైల్వే
ఈశాన్య రైల్వే
తూర్పు తీర రైల్వే
పవిత్ర లోకేష్
పవిత్ర లోకేష్ (జననం 1979) భారతీయ చలనచిత్ర మరియు టెలివిజన్ నటి. ఈమె ప్రధానంగా కన్నడం మరియు తెలుగు చిత్రాలలో సహాయక పాత్రలు పోషిస్తుంది. స్టేజీ మరియు చలన చిత్ర నటుడు మైసూర్ లోకేష్‌కు కూతురు మరియు ఆమె 16 ఏళ్ల వయసులోనే తన తొలి చిత్రంలో నటించింది. అప్పటి నుండి 150 కి పైగా కన్నడ సినిమాలలో నటించింది. ఆమె సోదరుడు ఆది లోకేష్ మరియు భర్త సుచేంద్ర ప్రసాద్ ఇద్దరూ నటులు.
పవిత్ర మైసూర్ లో జన్మించింది. ఆమె తండ్రి, లోకేష్ ఒక నటుడు మరియు ఆమె తల్లి ఒక టీచరు. ఆమె చిన్న సోదరుడు పేరు ఆది . పవిత్ర పదవ తరగతిలో ఉన్నప్పుడు లోకేష్ చనిపోయాడు. ఈమె మెట్రిక్యులేషన్ పరీక్షలో 80 శాతం సాధించిన తరువాత, ఒక ప్రభుత్వ ఉద్యోగి కావాలని ఆశపడింది. ఏదేమైనా, తండ్రి మరణం తరువాత, తన తల్లికి "కుటుంబం బాధ్యతలలోనే అధిక ప్రాధాన్యతనివ్వడం" చేయాలని నిర్ణయించుకుంది. మైసూర్లోని ఎస్.బి.అర్.అర్. మహాజన ఫస్ట్ గ్రేడ్ కాలేజ్ నుండి ఆమె తన బాచిలర్ డిగ్రీని పూర్తి చేసింది మరియు సివిల్ సర్వీసెస్ ఎగ్జామినేషన్ పరీక్ష కోసం హాజరయ్యింది. నటనా వృత్తిలో తన తండ్రి అడుగుజాడలను అనుసరించడానికి మొదట్లో పవిత్ర విముఖత చూపింది. ఆమె మొట్టమొదటి ప్రయత్నంలో పరీక్షను క్లియర్ చేయలేకపోయిన తరువాత, ఆమె బెంగుళూరు వెళ్లడానికి ముందు నటించింది.
1994 సం.లో నటుడు అంబరీష్ సలహాపై పవిత్ర సినిమాలలో నటించింది. మిస్టర్ అభిషేక్ సినిమాలో ఆమె తొలి పాత్రను పోషించింది. అదే సంవత్సరంలో, ఆమె బంగారద కలశలో నటించింది. ఈ చిత్రాల ద్వారా సరైన గుర్తింపు రాకపోవడంతో, పవిత్ర తన గ్రాడ్యుయేషన్ పూర్తి చేసి మానవ వనరుల సలహా సంస్థ కోసం పనిచేయడం ప్రారంభించింది. ఆ సమయంలో, టి. ఎస్. నాగభరణం 1996 సం.లో విడుదలైన తన చిత్రం జనుమాద జోడి లో ఆమెకు పాత్రను అందించటం జరిగింది. కామెడీ సినిమా ఉల్టా పల్టా (1997) లో, ఆమె ఒక వాంపుగా నటించింది.
నాగభరణా టెలివిజన్ సోప్ జీవనముఖిలో, ఆమె మధ్య వయస్కురాలైన భార్యగా నటించారు, మంచి పాత్ర పోషించారు. 2000 సం.ల ఆరంభంలో ప్రసారమయిన గుప్తగమినిలో పాత్రకు ఆమె గుర్తింపు పొందింది. ఆ సమయంలోనే, ఆమె గెలాతి, నీతి చక్ర, ధరిత్రి, పునర్జన్మ మరియు ఈశ్వరి వంటి ఇతర సబ్బులు ప్రచారంలో కూడా కనిపించింది. 
కన్నడ చిత్రం నాయయి నెరారూ (2006) సినిమాలోని ఆమె నటనకు, ఆమె ఉత్తమ నటిగా కర్ణాటక స్టేట్ ఫిల్మ్ అవార్డును అందుకుంది.
హిమ్ సాగర్ ఎక్స్‌ప్రెస్
హిమ్ సాగర్ ఎక్స్‌ప్రెస్ రైలు  దక్షిణ  భారతదేశ చివరన ఉన్న తమిళనాడు లోని కన్యాకుమారి  నుండి భారతదేశంలో ఉత్తరపుకొనన ఉన్న జమ్మూ కాశ్మీరులోని వైష్ణవ దేవి కాట్రా వరకు ప్రయణిస్తున్నది. ప్రస్తుతం భారత రైల్వేలో అత్యధిక దూరం ప్రయాణం చేసే రైళ్ళలో హిమ్ సాగర్ ఎక్స్‌ప్రెస్ మూడవ స్థానంలో ఉంది.
హిమ్ సాగర్ ఎక్స్‌ప్రెస్  శుక్రవారం మధ్యాహ్నం 02గంటల 05నిమిషాలకు కన్యాకుమారిలో బయలుదేరి  సోమవారం మధ్యాహ్నం  15గంటల 20నిమిషాలకు కాట్రా చేరుకుంటుంది. తిరుగు ప్రయాణంలో సోమవారం రాత్రి  09 గంటల 55 నిమిషాలకు కాట్రాలో బయలుదేరి గురువారం రాత్రి 09గంటల 30నిమిషాలకు కన్యాకుమారి చేరుతుంది. హిమ్ సాగర్ ఎక్స్‌ప్రెస్ తమిళనాడు, కేరళ, ఆంధ్ర ప్రదేశ్, తెలంగాణ, మహారాష్ట్ర, మధ్య ప్రదేశ్, రాజస్థాన్, ఉత్తర ప్రదేశ్, ఢిల్లి, హర్యానా, పంజాబ్, జమ్మూ కాశ్మీరు రాష్ట్రాల మీదుగా ప్రయాణిస్తుంది.
హిమ్ సాగర్ ఎక్స్‌ప్రెస్ న్యూఢిల్లీ రైల్వే స్టేషన్లో 02గంటల 30 నిమిషాలపాటు ఆగుతుంది. హిమ్ సాగర్ ఎక్స్‌ప్రెస్ దక్షిణ ,మధ్య, ఉత్తర భారతదేశము లో ముఖ్య రైల్వే స్టేషన్లయిన తిరువనంతపురం, ఎర్నాకుళం, పాలక్కడ్, కోయంబత్తూరు, ఈరోడ్, సేలం, తిరుపతి, రేణిగుంట, గూడూరు, విజయవాడ, వరంగల్, బల్లార్షా, నాగ్పూర్, ఇటార్సీ, భోపాల్, ఝాన్సీ, ఆగ్రా,న్యూఢిల్లీ రైల్వే స్టేషన్, రోహ్తక్, జఖల్, లుధియానా, జలంధర్, సంబ, జమ్మూ తావి, ఉధమ్ పూర్‌ల మీదుగా కాట్రా చేరుతుంది.
హిమ్ సాగర్ ఎక్స్‌ప్రెస్‌లో పది క్లాసిక్ స్లీపర్, మూడు  మూడవ క్లాసు, ఒక రెండవ  క్లాసు పెట్టె, మూడు సాధారణ పెట్టెలు, ఒక పాంట్రీకార్ మొత్తం 19 భోగీలు ఉన్నాయి.
కరణం సురేష్
కరణం సురేష్ (సెప్టెంబర్ 9, 1963 - ఏప్రిల్ 16, 2018) ప్రముఖ రంగస్థల నటుడు, దర్శకుడు, గుణ నిర్ణేత.
సురేష్ 1963, సెప్టెంబర్ 9 న గుంటూరు జిల్లా, పొన్నూరు మండలం గోళ్ళమూడిపాడులో జన్మించాడు. మేడికొండూరు ప్రాథమిక ఆరోగ్య కేంద్రంలో పనిచేశాడు.
గుంటూరులో రంగయాత్ర యంగ్ థియేటర్ ఆర్గనైజేషన్ అనే నాటక సంస్థను స్థాపించి 15 సంవత్సరాలుగా అనేక నాటకాలను ప్రదర్శించారు. ఎల్లప్పుడు యువతను సురేష్, దాదాపు 100 మందికిపైగా నటీనటులను, సాంకేతిక నిపుణులను తెలుగు నాటకరంగానికి పరిచయం చేశాడు.
ఆంధ్ర ప్రదేశ్ రాష్ట్ర ప్రతిష్టాత్మక నంది నాటక పరిషత్తుకు అనేక మార్లు గుణ నిర్ణేతగా వ్యవహరించడమేకాకుండా రాష్ట్రంలోని దాదాపు అన్ని పరిషత్తులకు గుణ నిర్ణేతగా వ్యవహరించాడు.
సురేష్ 2018, ఏప్రిల్ 16 తెలుగు నాటకరంగ దినోత్సవం రోజున లింగారావుపాలెంలోని కొండవీటి కళాపరిషత్ నాటక పోటీలకు గుణ నిర్ణయం చేసిన కొద్దిసేపటికే గుండెపోటు వచ్చింది. కారులో కాటూరి ఆసుపత్రికి తరలిస్తుండగా మార్గంమధ్యలో మరణించాడు.
రూరల్ డెవలప్మెంట్ ట్రస్ట్ (RDT)
రూరల్ డెవలప్మెంట్ ట్రస్ట్ (RDT) అనేది దక్షిణ భారతదేశంలోని ఆంధ్రప్రదేశ్ మరియు తెలంగాణ రాష్ట్రాల్లోని పేద మరియు వెనుకబడిన వర్గాల అభివృద్ధికి కట్టుబడి ఉన్న ప్రభుత్వేతర సంస్థ.
1969లో ప్రారంభమైనప్పటి నుంచీ, గ్రామీణ పేదవారి జీవిత నాణ్యతను మెరుగుపరిచేందుకు సంస్థ కృషి చేసింది, మహిళలకు, పిల్లలకు మరియు వైకల్యాలున్న వ్యక్తులకు ప్రత్యేక ప్రాధాన్యత ఉంది. ఇది అన్ని ప్రాంతాల్లో సమగ్ర అభివృద్ధి కొసం పని చేస్తుంది.
RDT నాణ్యమైన విద్య, ప్రాధమిక మరియు ఆసుపత్రి ఆరోగ్య సంరక్షణ, గృహ మరియు ప్రాథమిక సేవలకు ప్రాప్యత కల్పించడానికి రూపొందించబడిన, బలమైన మరియు బాగా స్థిరపడిన ప్రాజెక్టులను నిర్వహిస్తుంది; మహిళల సాధికారతకు, వైకల్యాలున్న, గిరిజన వర్గాల ప్రజలకు, సంస్కృతి, క్రీడల ద్వారా భవిష్యత్ తరాల సంభావ్యతను పూర్తిగా నెరవేర్చడమే లక్ష్యంగా పని చేస్తుంది.
విసెంట్ ఫెరర్ మ్యాంచొ ట్రస్ట్ యొక్క వ్యవస్థాపకుడు.
ఆసియా క్రీడలు - 2018
ఆసియా క్రీడలు - 2018 ఇండోనేషియా లోని జకార్తా నగరంలో ఆగస్టు 18, 2018 నుంచి సెప్టెంబర్ 2, 2018 వరకు జరగనున్నాయి. ప్రతి నాలుగేండ్లకొకసారి ఈ క్రీడలు జరుగుతాయి. ఆసియా ఖండానికి చెందిన దేశాల క్రీడాకారులు ఈ క్రీడలలో పాల్గొంటారు. దీని నిర్వాహక మరియు నియంత్రణా సంస్థ ఆసియా ఒలంపిక్ మండలి, ఈ మండలిని అంతర్జాతీయ ఒలంపిక్ కమిటీ నియంత్రిస్తుంది. ఈ క్రీడల్లో 45 దేశాలు, 40 క్రీడాంశాల్లోని 465 ఈవెంట్లకు పోటీలు జరుగుతాయి. ఈ క్రీడల మోటోగా ‘ఎనర్జీ ఆఫ్‌ ఆసియా’గా నిర్వచించారు. మస్కట్‌లుగా బిన్ బిన్ (బర్డ్ ఆఫ్ ప్యారడైజ్), కాకా (ఖడ్గమృగం), అటుంగ్ (వేగంగా పరుగెత్తే దుప్పి).
రెండవ ప్రపంచ యుద్ధం అనంతరం, ఆసియాలోని అనేక దేశాలు, బ్రిటిష్ వారి దాస్యశృంఖనాలనుండి విముక్తి పొంది, స్వతంత్రాన్ని ప్రకటించుకొన్నాయి. ఈ దేశాలు తమ దేశాల మధ్య సయోద్య మరియు సత్సంబాధల కొరకు, క్రీడలు ప్రవేశపెట్టాలని నిర్ణయించాయి. ఆగస్టు 1948 లో లండన్ లో జరిగిన ఒలంపిక్ క్రీడలు జరిగే సమయాన, ఆనాటి భారత ఒలంపిక్స్ కౌన్సిల్ ప్రతినిథి గురుదత్ సోంధి, ఆసియా క్రీడల గురించి తన అభిప్రాయాలను ప్రకటించాడు. ఆసియా దేశాలు, ఈ విషయాన్ని అంగీకరించి, ఆసియా అథ్లెటిక్ ఫెడరేషన్ తన అంగీకారాన్ని తెలిపింది. 1949 లో ఏషియన్ అథ్లెటిక్ ఫెడరేషన్ సమావేశమై ఏషియన్ గేమ్స్ ఫెడరేషన్ ను ఏర్పాటు చేసి, 1951 లో ఢిల్లీలో మొదటి ఆసియా క్రీడలు జరపాలని నిశ్చయించాయి. ఈ క్రీడలు ప్రతి నాలుగేండ్లకొకసారి జరపాలని కూడా నిశ్చయించాయి.
ఈ క్రీడల్లో 45 దేశాలకు చెందిన 13,000 మంది క్రీడాకారులు పాల్గొంటారు. ఈ క్రీడలు తొలిసారి 1951లో న్యూఢిల్లీ జరిగాయి. భారత్, శ్రీలంక, ఇండోనేసియా, ఫిలిప్పీన్స్, జపాన్, సింగపూర్, థాయిలాండ్ (ఏడు) దేశాలు ఇప్పటి వరకు జరిగిన అన్ని ఆసియా క్రీడల్లో పాల్గొన్నాయి.
భారతదేశం నుంచి 572 మంది క్రీడాకారుల బృందం పాల్గొనన్నున్నారు. జావెలిన్ త్రోయర్ క్రీడాకారుడు నీరజ్‌ చోప్రా భారత బృందానికి సారథ్యం వహించాడు. వీరు 36 క్రీడాంశాల్లో పోటీ పడనున్నారు.
ఇండోనేసియా రాజధాని జకార్తాలోని జలోరా బంగ్‌ కర్నొ స్టేడియంలో ఆగస్టు 18, 2018 రోజున ఆసియా క్రీడలు అధికారికంగా ప్రారంభమయ్యాయి. 45 దేశాల మార్చ్‌ఫాస్ట్‌లో మొదటగా ఆఫ్ఘనిస్థాన్ స్టేడియంలోకి ప్రవేశించిగా, చివరిగా ఆతిథ్య దేశం ఇండోనేషియా ప్రవేశించింది. ఆ దేశానికి చెందిన బ్యాడ్మింటన్‌ క్రీడాకారిణి సుశీ సుశాంతి జ్యోతి ప్రజ్వలనను వెలిగించింది.
ముగింపు వేడుకల్లో త్రివర్ణ పతాకధారిగా మహిళ హాకీ జట్టు సారథి రాణిరాంపాల్ వ్యవహరించారు.
బాయిలరు పనితీరు సామర్ధ్యం లెక్కించుట
బాయిలరు పని తీరు సామర్ధ్యం అనగా బాయిలరులో ఒక గంటకు ఉత్పత్తి అయ్యిన స్టీము యొక్క ఉష్ణవిలువ (కిలో కేలరిలలో),మరియు ఆ స్టీము ఉత్పత్తికై ఒక గంటలో వినియోగించిన ఇంధనం యొక్క ఉష్ణశక్తి(కిలో కేలరిలలో)ల నిష్పత్తి శాతం. బాయిలరు యొక్క సామర్ధ్యంని రెండు రకాలుగా లెక్కిస్తారు.
బాయిలరు అనేది అన్ని వైపుల మూసి వుండి అందులో నీరు లేదా మరేదైన ద్రవాన్ని వేడిచెయ్యు ఒక లోహ నిర్మాణం.బాయిలరు నుపయోగించి ప్రధానంగా నీటి ఆవిరిని ఉత్పత్తి చేస్తారు.నీటి ఆవిరిని ఆంగ్లంలో స్టీము (steam) అంటారు.యంత్రశాస్త్రానుసారంగా బాయిలరుకు నిర్వచనం :అన్ని వైపులా మూసి వేయబడి, ఉష్ణం ద్వారా నీటిని ఆవిరిగా మార్చు పరికరం లేదా యంత్ర నిర్మాణం. బాయిలరులను కేవలం స్టీము/ఆవిరి ఉత్పత్తి చేయుటకే కాకుండా నీటిని వేడి చెయ్యుటకు, కొన్ని రకాల మినరల్ నూనెలను అధిక ఉష్ణోగ్రతకు వేడి చెయ్యుటకు కూడా ఉపయోగిస్తారు.వేడి నీటిని తయారు చేయు బాయిలర్లను హాట్ వాటరు బాయిలరు అంటారు.అలాగే వంటనూనెల రిఫైనరి పరిశ్రమలలో ముడి నూనెను 240-270°C డిగ్రీల వరకు వేడి చెయ్యవలసి వుండును.సాధారణంగా నూనెలను100- 150°C వరకు వేడి చెయ్యుటకు స్టీమును ఉపయోగిస్తారు.కాని 240-270°C డిగ్రీల వరకు వేడి చెయ్యాలిఅంటే అధిక వత్తిడి కలిగిన (దాదాపు 18 kg/cm2వత్తిడి) స్టీము అవసరం.అనగా అంతటి ప్రెసరులో స్టీమును తయారు చెయ్యుటకు అధిక మొత్తంలో ఇంధనం ఖర్చు అవ్వుతుంది.ఎందుకనగా నీటి గుప్తోష్ణం చాలా ఎక్కువ.సాధా రణ వాతావరణ ఉష్ణోగ్రత వద్ద 35°C ల కిలో నీటిని 100°C వరకు పెంచుటకు 65 కిలో కేలరిల ఉష్ణశక్తి అవసరం కాగా,100°C వున్న నీటిని ఆవిరిగా మార్చుటకు 540 కిలో కేలరీల ఉష్ణ శక్తి కావాలి.కనుక ఇలా మినరల్/ఖనిజ నూనెలను అధికఉష్ణోగ్రత వరకు వేడిచేసి, ఆనూనెలతో హిట్ ఎక్చెంజరు (heat exchanger) ద్వారా ముడి నూనెను 240-270°C డిగ్రీల వరకు వేడి చేయుదురు. అలాంటి బాయిలరులను థెర్మోఫ్లూయిడ్ బాయిలరులు అంటారు
బాయిలరు పనితీరు సామర్ధ్యం లెక్కించుపద్ధతులు రెండు రకాలు.
ఒకటి డైరెక్టు విధానం(ప్రత్యక్ష విధానం) మరొకటి ఇన్ డైరెక్టు విధానం(పరోక్ష విధానం)
ఈ విధాన్ని ఇన్ పుట్ -అవుట్ పుట్ విధానం అనికూడా అంటారు.
బాయిలరు సామర్ధ్యం:formula_1
పై సమీకరణంలో ఉత్పత్తి అయ్యిన ఉష్ణశక్తి అనగా ఒకగంటకు ఉత్పత్తి అయ్యిన స్టీము యొక్క ఉష్ణశక్తి (గంటకు ఉత్పత్తి అయ్యిన స్టీము కిలోలలోx సంతృప్త స్టీము ఉష్ణశక్తి(enthalpy) కిలోకేలరిలలో),అలాగే ఉపయోగించిన ఉష్ణశక్తి అనగా ఒకగంటలో ఇంధన దహనం వలన ఏర్పడిన ఉష్ణశక్తి(ఒక గంటలో మండించిన ఇంధనం కిలోగ్రాముల్లోx ఇంధన ఉష్ణ కెలోరిఫిక్ విలువ)
ఇక్కడ ఉత్పత్తి అయిన ఉష్ణశక్తి అనగా ఏవత్తిడి (pressure)వద్ద స్టీము ఉత్పత్తి అయ్యిందో,ఆ వత్తిడి వద్ద స్టీము యొక్క కిలోకేలరిలలో (enthalpy)నుండి ఫీడ్ వాటరు ఉష్ణశక్తిని (కిలో కేలరిలలో) తగ్గించగా వచ్చిన ఉష్ణ విలువ.
కనుక స్టీము నికర ఉష్ణవిలువ= Q x ( h g − h f )
బాయిలరు సామర్ధ్యం 
formula_2
బాయిలరు ఎవాపరెసన్ నిష్పత్తి అనగా ఒక కిలోగ్రాము స్టీము ఉత్పత్తికి దహించిన,మండించిన ఇంధన పరిమాణం కిలోగ్రాముల్లో.
ఉదాహరణ ఒక కిలో బొగ్గు 6 కిలోల స్టీమును ఉత్పత్తి చెయ్యగా, ఒక కిలో ఆయిల్ 13 కిలోల స్టీమును ఉత్పత్తి చెయ్యును.
ఏంజలినా జోలీ
ఏంజెలినా జోలీ ( అసలు పేరు ఏంజలినా జోలీ వాయిట్ , 1975 జూన్ 4) అమెరికాకు చెందిన ప్రముఖ నటి, నిర్మాత, సామాజిక కార్యకర్త. ఇప్పటి వరకూ ఆమె కెరీర్ లో ఒక ఆస్కార్ అవార్డు, రెండు స్క్రీన్ యాక్టర్స్ గిల్డ్ పురస్కారాలు, మూడు గోల్డెన్ గ్లోబ్ పురస్కారాలు అందుకుంది. హాలీవుడ్ లో అత్యంత ఎక్కువ పారితోషికం తీసుకునే నటిగా కూడా ప్రసిద్ధి చెందింది ఆమె. 1982లో ఆమె తండ్రి జాన్ వాయిట్ తో కలసి లుకింగ్ టు గెట్ ఔట్ అనే సినిమాలో బాలనటిగా నటించింది ఏంజలినా. కానీ ఆమె దశాబ్దం తరువాత 1993లో చిన్న బడ్జెట్ సినిమా అయిన కిబోర్గ్ 2 తో అసలు కెరీర్ ప్రారంభించింది. 1995లో హేకర్స్ అనే పెద్ద బడ్జెట్ సినిమాలో కథానాయికగా మొదటిసారి నటించింది ఏంజలినా. ఆ తరువాత 1997లో ఆమె విమర్శకుల ప్రశంసలు అందుకున్న జార్జి వాలేస్, 1998లో గియా వంటి జీవితచరిత్రాత్మక సినిమాల్లో నటించి, ప్రేక్షకుల మెప్పు పొందింది. 1999లో గర్ల్ ఇంటరప్టెడ్ అనే సినిమాతో ఆమె ఉత్తమ సహాయనటి కేటగిరిలో ఆస్కార్ పురస్కారం అందుకుంది.
2001లో లారా క్రాఫ్ట్: టాంబ్ రైడర్ అనే వీడియో గేమ్ లో కథానాయిక లారా క్రాఫ్ట్ గా నటించడంతో ఏంజలినా హాలీవుడ్లో ప్రముఖ నటిగా ఎదిగింది. ఆమె 2005లో మిస్టర్ అండ్ మిసెస్ స్మిత్, 2008లో వాంటెడ్, 2010లో సాల్ట్ వంటి యాక్షన్ సినిమాల్లో నటించి, తన కెరీర్ ను సుస్థిరపరచుకుంది. 2007లో నటించిన ఎ మైటీ హార్ట్, 2008లో చేసిన చాలెంజింగ్ సినిమాల్లోని ఆమె నటనకు విమర్శకుల ప్రశంసలు లభించాయి. చాలెంజింగ్ సినిమాకుగానూ ఉత్తమ నటి కేటగిరీలో ఏంజలినాకు ఆస్కార్ పురస్కారానికి నామినేషన్ లభించడం విశేషం. 2014లో విడుదలైన ఫాంటసీ చిత్రం మేల్ ఫిసెంట్ తో తన కెరీర్ లోనే అతి పెద్ద కమర్షియల్ విజయం అందుకుంది ఆమె. 2010వ దశకంలో ఏంజలినా రచయిత, నిర్మాతగానూ మారింది. 2011లో ఇన్ ది లాండ్ ఆఫ్ బ్లడ్ అండ్ హనీ, 2014లో అన్ బ్రోకెన్, 2017లో ఫర్స్ట్ దే కిల్డ్ మై ఫాదర్ సినిమాలకు రచన, నిర్మాణ బాధ్యతలు చేపట్టింది.
ఏంజలినా కాలిఫోర్నియాలోని లాస్ ఏంజలెస్లో జన్మించింది. ఆమె తల్లిదండ్రులు జాన్ వాయిట్, మార్చెలైన్ బెర్ట్రాండ్ లు ఇద్దరూ సినీ నటులే. ఆమె బాబాయి చిప్ టెయిలర్ ప్రముఖ గాయకుడు, గీత రచయిత. ఏంజలినా పెద్దనాన్న బేరీ వాయిట్ ప్రముఖ భౌగోళిక అగ్నిపర్వత శాస్త్రజ్ఞుడు. నటి జాక్వెలిన్ బిస్సెట్, నటుడు మాక్సిమిలియన్ షెల్ లు ఏంజలినాకు గాడ్ పేరెంట్స్.
1976లో ఏంజలినా తల్లిదండ్రులు విడిపోయారు. అప్పటి నుంచి ఆమె, ఆమె సోదరుడు తమ తల్లి దగ్గర ఉండేవారు. వీరిద్దర్నీ పెంచేందుకు ఆమె తల్లి తన నటన కెరీర్ ను వదులుకుంది. ఏంజలినా తల్లి, ఆమెను కేథలిక్‌గానే పెంచినా, చర్చికి వెళ్ళడం మాత్రం ఎప్పుడూ నిబంధనగా చేయలేదు. ఆమె నటి కావడానికి తన తండ్రి విజయవంతమైన కెరీర్ కన్నా, చిన్నతనంలో ఆమె తన తల్లితో కలసి చూసిన సినిమాలే కారణమవడం విశేషం. అయితే ఆమె 1982లో తన తండ్రి సినిమా లుకింగ్ టు గెట్ ఔట్ లో చిన్న పాత్రలో కనిపించింది. ఏంజలినా ఆరేళ్ళ వయసులో, ఆమె తల్లి బెర్ట్రాండ్, లివి-ఇన్ భాగస్వామి, సినీ నిర్మాత బిల్ డే లు తమ కుటుంబాన్ని న్యూయార్క్‌లోని పాలిసడేస్ కు మార్చారు. ఐదేళ్ళ తరువాత వారు తిరిగి లాస్ ఏంజలస్ కు వచ్చేశారు. ఆ తరువాత సినిమాల్లోనే కెరీర్ ప్రారంభించాలని నిర్ణయించుకున్న ఏంజలినా, లీ స్ట్రాస్ బెర్గ్ ధియేటర్ ఇన్స్టిట్యూట్ లో రెండేళ్ళ పాటు శిక్షణ తీసుకుంది. అక్కడ చేరాకా ఆమె ఎన్నో నాటకాల్లో నటించింది.
బాలకృష్ణుడు (సినిమా)
బాలకృష్ణుడు తెలుగు రొమాంటిక్ మరియు యాక్షన్ చిత్రం, నారా రోహిత్, రెజినా కాసాండ్రా మరియు రమ్య కృష్ణన్ ప్రధాన పాత్రలలో నటించారు. ఈ సినిమాకి ఆస్ట్రేలియా నుంచి సినిమా రంగంలో గ్రాడ్యుయేట్ అయిన పవన్ మల్లేల దర్శకత్వం వహించాడు. 
ఈ స్క్రిప్టును తయారు చేసుకున్న ఒక సంవత్సరం తర్వాత, 2017 మార్చి 31 లో ప్రారంభమైంది. హైదరాబాదులోని వివిధ ప్రదేశాలలో ఈ చిత్రం యొక్క ప్రధాన భాగం చిత్రీకరించబడింది. పాటలు నార్వేలోని బెర్జెన్ మరియు ఓస్లోలో చిత్రీకరించబడ్డాయి. నిర్మాత నందమూరి శ్రీ వినోద్, ముసునూరువంశీ కృష్ణ మరియు ఈ చిత్రానికి దర్శకత్వం వహించిన పవన్ మల్లేల చిన్ననాటి స్నేహితులు.
వీరు మాయా బజార్ మూవీస్ యొక్క బి. మహేంద్ర బాబు కలిసి శరత్‌చంద్రిక విజనరీ మోషన్ పిక్చర్స్ బ్యానర్‌లో ఈ సినిమాని నిర్మించారు. నారా రోహిత్ తొలిసారిగా కమర్షియల్ సినిమాలో నటించాడు.
బాల (నారా రోహిత్)కు డబ్బు మీద అమితంగా ఆసక్తి, అతనికి జీవితంలో అత్యధిక ప్రాముఖ్యత కలిగిన డబ్బును సంపాదించాలనే ఉత్సాహం ఉన్న యువ కుర్రాడు.
అతను అనాథగా ఉంటాడు, తన తండ్రి రఘునందన్ యాదవ్ (కోట శ్రీనివాసరావు) చేత పెంచబడ్డాడు. కేవలం డబ్బు మీద ఉన్న అతిప్రేమ కోసం బాలు జీవితం ఒక ఇబ్బందుల్లో ముగుస్తుంది. ఆద్యా (రెజినా కాసాండ్రా) తో అతని ప్రేమ జీవితం కూడా దీని కారణంగా వక్రీకృతమైంది. హీరోయిన్‌గా రెజీనా ఆధ్య పాత్రలోను, కీలకమైన భానుమతి పాత్రలో రమ్యకృష్ణ, విలన్‌గా అజయ్ మరియు డిస్కవరీ ఫొటోగ్రాఫర్ మాధవరావు పాత్రలో పృథ్వీ నటించారు.
కర్నూలు జిల్లా ఫ్యాక్షన్ రాజకీయాల నేపథ్యంలో 2006 సం.లో సినిమా కథ ప్రారంభమవుతుంది. ప్రజల జీవితాలను మార్చాలనుకునే ప్రజల మనిషి రవీందర్ రెడ్డి (ఆదిత్య), ఇతని చెల్లెలు భానుమతి దేవీ (రమ్యకృష్ణ) ఆలోచనల ప్రకారం ఆప్రాంతంలో కాలేజీలు ఫ్యాక్టరీలు కట్టించడం, అందరికీ చదువు, ఉద్యోగం అందుబాటులోకి తీసుకురావాలని అనుకుంటారు. ప్రజలలో రవీందర్ రెడ్డికి పెరుగుతున్న ఆదరణ చూసి ప్రత్యర్థి బసిరెడ్డి (మహదేవన్) కుమిలి, రగిలిపోతాడు. తరుపరి రవీందర్ రెడ్డి చేతిలో ఓడిపోయి, ఆత్మహత్య చేసుకుంటాడు. 
తండ్రి చావును కళ్లారా చూస్తాడు బసిరెడ్డి కొడుకు ప్రతాపరెడ్డి (అజయ్). ఇతను దొంగ దెబ్బతీసి రవీందర్ రెడ్డిని చంపేస్తాడు. అన్న రవీందర్ రెడ్డి (ఆదిత్య)కిచ్చిన మాట కోసం ప్రతాపరెడ్డి (అజయ్)తో పోరాటానికి సిద్ధమవుతుంది భానుమతి. రవీందర్ రెడ్డిని చంపిన కేసులో ప్రతాపరెడ్డి జైలుకెళతాడు. తన అన్నకూతురు ఆధ్య (రెజీనా)ను మాత్రం ఈ ఫ్యాక్షన్ గొడవలకు దూరంగా భానుమతి పెంచుతుంది. పదకొండేళ్ల తరువాత సత్ప్రవర్తన కింద ప్రతాపరెడ్డి జైలు నుంచి విడుదలవుతున్నాడని తెలుసుకున్న భానుమతి, తన ఆధ్యని కాపాడేందుకు బాలు (నారా రోహిత్)ను బాడీ గార్డ్‌గా ఏర్పాటు చేస్తుంది. ప్రతాపరెడ్డి నుంచి ఆధ్యను బాలు ఎలా కాపాడాడు, అలాగే బాలు, ఆధ్యలు ఎలా దగ్గరయ్యారు, అతిప్రేమ కోసం బాలు జీవితం ఎలా మలుపులు తిరుగుంది అన్నదే మిగతా కథ నడుస్తుంది.
బాలకృష్ణ లేక బాలూగా నారా రోహిత్
ఆధ్యా పాత్రలో రెజీనా
భానుమతి దేవిగా రమ్యకృష్ణ
మాడీ ఆర్ గా పృధ్వీరాజ్
రవీందర్ రెడ్డిగా ఆదిత్యా మీనన్
రఘునందన్ యాదవ్ గా కోట శ్రీనివాసరావు
ప్రతాప్ రెడ్డిగా అజయ్
రౌడీగా రఘు కారుమంచి
ఆత్మ బల్లా
వెన్నెల కిశోర్
పెద్ద పాలేరుగా రఘు బాబు
చిట్టి బాబు శ్రీనివాస రెడ్డి
మస్తాన్‌గా రవి వర్మ
అదేవిధంగా దీక్షాపంత్, అవంతిక వందనపు (జూనియర్ ఆధ్యా/రెజీనా కాసాండ్రా), తేజస్వి మదివాడ, సత్య కృష్ణన్, మాధవి ఊట్ల, మధులత రెడ్డి మరియు సన ఇతర పాత్రలలో నటించారు. ప్రత్యేక ప్రదర్శనలో (గెస్ట్ రోల్) పియా బాజ్‌పాయ్ మరియు శ్రావ్య రెడ్డి పద్మగా నటించారు.
ఆడియో మరియు నేపథ్య సంగీతం మణి శర్మ స్వరపరిచాడు. ఈ చిత్రం యొక్క ఆడియో 2017 నవంబరు 10 లో సమంతా రూత్ ప్రభు చేతుల మీదుగా విడుదలైంది.